Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020, verzia 1.2
1.	V nadväznosti na účinnosť zákona č. 357/2015 Z. z. o finančnej kontrole a audite a o zmene a doplnení niektorých zákonov sa relevantne upravuje vlastný materiál a relevantné prílohy (príloha 1a až príloha 1f, príloha 2ab).
2.	Kapitola 1 Legislatíva Európskej únie a Slovenskej republiky sa upravuje takto:
V písm. b) „Základné právne predpisy EÚ“ sa v časti „Nariadenia upravujúce fondy“ za názvy jednotlivých nariadení dopĺňa text „v platnom znení“.
V písm. c) „Základné záväzné právne predpisy SR“ sa na konci textu dopĺňa text: „zákon č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov“.
Písm. c) „Základné záväzné právne predpisy SR“ časť „Finančná kontrola a vnútorný audit“ sa upravuje nasledovne:
Mení sa názov časti na „Finančná kontrola a audit“.
Vypúšťa sa zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov a zákon č. 440/2000 Z. z. o správach finančnej kontroly v znení neskorších predpisov.
Dopĺňa sa zákon č. 357/2015 Z. z. o finančnej kontrole a audite a o zmene a doplnení niektorých zákonov.
V písm. c) „Základné záväzné právne predpisy SR“ časť „Verejné obstarávanie“ sa upravuje nasledovne:
Dopĺňa sa odkaz na zákon č. 343/2015 Z. z. o verejnom obstarávaní a o zmene a doplnení niektorých zákonov.
3.	Kapitola 2 Základné definície a pojmy sa upravuje takto:
Definícia „Administratívne overenie“ (bod 1) sa upravuje nasledovne:
„Administratívne overenie – pre účely tohto materiálu sa administratívnym overením rozumie overenie súhrnnej žiadosti o platbu / mimoriadnej súhrnnej žiadosti o platbu, ktorého súčasťou je kontrola v zmysle zákona č. 357/2015 Z. z. Administratívne overenie zahrňuje:
•	overenie formálnej správnosti, ktoré zahrňuje overenie pravdivosti, kompletnosti a správnosti údajov v súhrnnej žiadosti o platbu / mimoriadnej súhrnnej žiadosti o platbu,
•	overenie vecnej správnosti, ktoré zahrňuje overenie správnosti údajov v relevantných informačných systémoch a overenie iných skutočností potrebných pre schválenie súhrnnej žiadosti o platbu / mimoriadnej súhrnnej žiadosti o platbu.“.
Definícia „Cieľ Európska územná spolupráca“ (bod 9) sa upravuje nasledovne:
„Cieľ Európska územná spolupráca – cieľ EÚ umožňujúci podporu z Európskeho fondu regionálneho rozvoja zameranú na cezhraničnú, nadnárodnú a medziregionálnu spoluprácu. V podmienkach Slovenskej republiky a pre potreby tohto materiálu sa pod programami cieľa Európska územná spolupráca rozumejú Program Interreg V-A SK – CZ, Program Interreg V-A SK – AT a Program Interreg V-A SK – HU. Ide o programy, pri ktorých plní Ministerstvo financií SR funkciu certifikačného orgánu, okrem Programu spolupráce INTERACT III na programové obdobie 2014 – 2020.“.
Definícia „Čiastkový výkaz výdavkov“ (bod 10) sa upravuje nasledovne:
„Čiastkový výkaz výdavkov – dokument obsahujúci súhrn výdavkov uskutočnených v priebehu stanoveného obdobia (okrem výdavkov zahrnutých v predchádzajúcich čiastkových výkazoch výdavkov) za príslušný program podľa jednotlivých zdrojov, na ktorého základe sa preplácajú zdroje Európskej únie. Čiastkový výkaz výdavkov je vypracovaný platobnou jednotkou a tvorí prílohu k súhrnnej žiadosti o platbu / mimoriadnej súhrnnej žiadosti o platbu.“.
Definícia „Finančné nástroje“ (bod 17) sa upravuje nasledovne:
„Finančné nástroje – aktivity definované v čl. 37 nariadenia Európskeho parlamentu a Rady (EÚ) č. 1303/2013, ktorými sa môže prispievať predovšetkým na podporu malých a stredných podnikateľov, ako sú napr. fondy rizikového kapitálu, záručné fondy a pôžičkové fondy, a na fondy mestského rozvoja, ako sú napr. investície do verejno-súkromných partnerstiev a iných projektov vrátane integrovaného plánu pre udržateľný mestský rozvoj. V podmienkach Slovenskej republiky sa aktivity finančných nástrojov realizujú najmä prostredníctvom Slovenského investičného holdingu.“.
Za definíciu „Finančný rok“ (bod 18) sa vkladá nová definícia „Finančný sprostredkovateľ“ (bod 19) v nasledovnom znení:
„Finančný sprostredkovateľ – právnická osoba definovaná v § 3 písm. h) zákona č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov, ktorú prijímateľ poveril vykonávaním finančných nástrojov na základe zmluvy.“.
V nadväznosti na zavedenie novej definície dochádza v celej kapitole k zmene číslovania nasledujúcich definícií.
Za definíciu „Globálny grant“ (pôvodne bod 21) sa vkladá nová definícia „Hlavný cezhraničný partner“ v nasledovnom znení:
„Hlavný cezhraničný partner – subjekt v pozícii partnera v rámci Programu Interreg V-A SK – CZ, Programu Interreg V-A SK – AT a Programu Interreg V-A SK – HU, ktorému sa na základe zmluvy o spolufinancovaní zo štátneho rozpočtu poskytujú prostriedky štátneho rozpočtu Slovenskej republiky na spolufinancovanie v prípade, kedy má hlavný prijímateľ projektu sídlo mimo územia Slovenskej republiky a zároveň je v rámci projektu viacero partnerov so sídlom v Slovenskej republike.“
V nadväznosti na zavedenie novej definície dochádza v celej kapitole k zmene číslovania nasledujúcich definícií.
V definícii „Iniciatíva pre zamestnanosť mladých“ (pôvodne bod 23) sa mení názov definície na „Iniciatíva na podporu zamestnanosti mladých ľudí“.
Za definíciu „Konečný prijímateľ“ (pôvodne bod 27) sa vkladá nová definícia „Koordinačný orgán pre finančné nástroje“ v nasledovnom znení:
„Koordinačný orgán pre finančné nástroje – samostatný útvar Ministerstva financií SR, ktorý plní úlohy v súlade s § 6 zákona č. 323/2015 Z. z. finančných nástrojoch financovaných z európskych štrukturálnych a investičných fondov a o zmene a doplnení niektorých zákonov a je zodpovedný za efektívnu a účinnú koordináciu implementácie finančných nástrojov.“
V nadväznosti na zavedenie novej definície dochádza v celej kapitole k zmene číslovania nasledujúcich definícií.
Definícia „Mimoriadna súhrnná žiadosť o platbu“ (pôvodne bod 31) sa upravuje nasledovne:
„Mimoriadna súhrnná žiadosť o platbu – doklad zostavený zo žiadostí o platbu, ktoré boli vrátené platobnej jednotke certifikačným orgánom a na základe ktorého certifikačný orgán schvaľuje oprávnené výdavky v príslušnom pomere a zodpovedajúcu úhradu platobnej jednotke (príloha 2a).“.
Za definíciu „Národný monitorovací výbor“ (pôvodne bod 33) sa zavádza nová definícia „Národný príspevok na spolufinancovanie“ v nasledovnom znení:
„Národný príspevok na spolufinancovanie – príspevok členského štátu na spolufinancovanie prostriedkov EÚ vyplateným mimo územia Slovenskej republiky orgánom zabezpečujúcim úhradu národného spolufinancovania hlavnému prijímateľovi / partnerovi v rámci programu Interreg V-A SK – CZ, Programu Interreg V-A SK – AT a Programu Interreg V-A SK – HU.“.
V nadväznosti na zavedenie novej definície dochádza v celej kapitole k zmene číslovania nasledujúcich definícií.
Vypúšťa sa definícia „Oznámenie o vysporiadaní finančných vzťahov“ (pôvodne bod 39).
V nadväznosti na vypustenie definície dochádza v celej kapitole k zmene číslovania nasledujúcich definícií.
Definícia „Platobná jednotka“ (pôvodne bod 43) sa upravuje nasledovne:
„Platobná jednotka – ústredný orgán štátnej správy určený vládou SR alebo agentúra (pre program financovaný z Európskeho námorného a rybárskeho fondu v súlade s § 6 až 11 zákona č. 543/2007 Z. z. v znení neskorších predpisov) zodpovedné za prevod prostriedkov EÚ a štátneho rozpočtu na spolufinancovanie prijímateľovi na základe vykonania kontroly žiadosti o platbu v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov. Platobnú jednotku určuje vláda SR v súlade s osobitným predpisom. Vo vzťahu k Štátnej pokladnici vystupuje platobná jednotka v mene príslušného ministerstva ako vnútorná organizačná jednotka klienta Štátnej pokladnice.“.
Definícia „Príspevok“ (pôvodne bod 52) sa upravuje nasledovne: 
„Príspevok – finančné prostriedky poskytované z Európskeho fondu regionálneho rozvoja, Európskeho sociálneho fondu, Kohézneho fondu, Európskeho námorného a rybárskeho fondu a finančné prostriedky štátneho rozpočtu na spolufinancovanie. Príspevok je poskytovaný vo forme nenávratného finančného príspevku na realizáciu projektu na základe zmluvy o poskytnutí nenávratného finančného príspevku podľa § 25 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov alebo rozhodnutia o schválení žiadosti § 16 ods. 2 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov alebo ako príspevok na finančný nástroj na základe zmluvy o financovaní podľa § 15 zákona č. 323/2015 Z. z. o finančných nástrojoch a o zmene a doplnení niektorých zákonov.“.
Definícia „Spolupracujúci orgán“ (pôvodne bod 59) sa upravuje nasledovne:
„Spolupracujúci orgán – Úrad vládneho auditu alebo iná právnická osoba podľa osobitného predpisu (§ 4 a § 19 zákona č. 357/2015 Z. z. o finančnej kontrole a audite a o zmene a doplnení niektorých zákonov), ktorí vykonávajú úlohy podľa osobitného predpisu (čl. 127 nariadenia Európskeho parlamentu a Rady (EÚ) č. 1303/2013, čl. 25 nariadenia Európskeho parlamentu a Rady (EÚ) č. 1299/2013) v spolupráci s orgánom auditu.“.
Definícia „Správa o zistenej nezrovnalosti“ (pôvodne bod 60) sa upravuje nasledovne:
„Správa o zistenej nezrovnalosti – dokument vyplnený riadiacim orgánom, sprostredkovateľským orgánom, platobnou jednotkou, certifikačným orgánom, orgánom auditu a jeho spolupracujúcom orgánom alebo Úradu vládneho auditu, na ktorého základe je oficiálne zdokumentované podozrenie z nezrovnalosti alebo zistenie nezrovnalosti.“.
Definícia „Súhrnná žiadosť o platbu“ (pôvodne bod 64) sa upravuje nasledovne:
„Súhrnná žiadosť o platbu – doklad zostavený zo žiadostí o platbu, na základe ktorého certifikačný orgán schvaľuje oprávnené výdavky v príslušnom pomere a zodpovedajúcu úhradu platobnej jednotke (príloha 2a).“.
Definícia „Vládny audit“ (pôvodne bod 80) sa upravuje nasledovne:
„Vládny audit – vládnym auditom sa rozumie nezávislá, objektívna, overovacia, hodnotiaca a uisťovacia činnosť vykonávaná podľa zákona č. 357/2015 Z. z. o finančnej kontrole a audite a o zmene a doplnení niektorých zákonov so zohľadnením medzinárodne uznávaných audítorských štandardov.“.
Definícia „Zmluva o financovaní“ (pôvodne bod 85) sa upravuje nasledovne:
„Zmluva o financovaní – znamená zmluvu podľa § 15 zákona č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov uzavretú medzi riadiacim orgánom a prijímateľom, ktorá upravuje práva a povinnosti riadiaceho orgánu a prijímateľa pri vykonávaní finančných nástrojov. Ak sa finančné nástroje vykonávajú prostredníctvom fondu fondov, zmluva o financovaní je trojstrannou zmluvou, pričom fond fondov a správca fondu fondov sú zmluvnými stranami zmluvy o financovaní. Príslušný riadiaci orgán prevedie za podmienok uvedených v tejto zmluve prostriedky EÚ a štátneho rozpočtu na spolufinancovanie za účelom ich vloženia do fondu fondov a vykonávania jeho činnosti.“
Definícia „Zmluva o poskytnutí nenávratného finančného príspevku“ (pôvodne bod 86) sa upravuje nasledovne:
„Zmluva o poskytnutí nenávratného finančného príspevku – podrobná zmluva o podpore projektu financovaného zo štrukturálnych fondov, Kohézneho fondu alebo Európskeho námorného a rybárskeho fondu a štátneho rozpočtu na spolufinancovanie uzatvorená medzi riadiacim orgánom a prijímateľom určujúca podmienky poskytnutia príspevku, ako aj práva a povinnosti zúčastnených strán. Pre potreby tohto materiálu sa pod zmluvou o poskytnutí nenávratného finančného príspevku rozumie aj v relevantných prípadoch "Rozhodnutie o schválení žiadosti", kedy je poskytovateľ a prijímateľ tá istá osoba. V rámci implementácie Programu Interreg V-A SK – CZ, Programu Interreg V-A SK – AT a Programu Interreg V-A SK – HU je zmluva o poskytnutí nenávratného finančného príspevku uzatvorená medzi riadiacim orgánom a hlavným prijímateľom, pričom sa v taktom prípade zmluvou o poskytnutí nenávratného finančného príspevku poskytuje iba zdroj EÚ. Prostriedky štátneho rozpočtu na spolufinancovanie sa poskytujú na základe zmluvy o poskytnutí spolufinancovania.“
Za definíciu „Zmluva o poskytnutí nenávratného finančného príspevku“ (pôvodne bod 86) sa vkladá nová definícia „Zmluva o spolufinancovaní“ v nasledovnom znení:
 „Zmluva o spolufinancovaní – zmluva, na základe ktorej sa poskytuje spolufinancovanie zo štátneho rozpočtu Slovenskej republiky pre hlavných prijímateľov / partnerov so sídlom v Slovenskej republike v rámci programov Interreg V-A SK – CZ, Interreg V-A SK – AT a Interreg V-A SK – HU. Zmluva sa uzatvára medzi riadiacim orgánom a hlavným prijímateľom (ak má sídlo v Slovenskej republike) alebo hlavným cezhraničným partnerom (ak hlavný prijímateľ nemá sídlo v Slovenskej republike).“.
V nadväznosti na zavedenie novej definície dochádza v celej kapitole k zmene číslovania nasledujúcich definícií.
4.	Kapitola 3 Subjekty zapojené do finančného riadenia sa upravuje takto:
V prvom odseku sa písmeno a) upravuje nasledovne:
„a) centrálny koordinačný orgán a koordinačný orgán pre finančné nástroje“.
Mení sa názov kapitoly 3.1 na „Centrálny koordinačný orgán a Koordinačný orgán pre finančné nástroje“.
Dopĺňa sa názov kapitoly „3.1.1 Centrálny koordinačný orgán“.
Dopĺňa sa nová kapitola „3.1.2 Koordinačný orgán pre finančne nástroje“ v nasledovnom znení:
„Funkciu a úlohy koordinačného orgánu pre finančné nástroje plní Ministerstvo financií SR v súlade s § 6 zákona č. 323/2015 Z. z. o finančných nástrojoch financovaných z európskych štrukturálnych a investičných fondov a o z mene a doplnení niektorých zákonov. Koordinačný orgán pre finančné nástroje vo vzťahu k finančnému riadeniu finančných nástrojov financovaných zo štrukturálnych fondov a Kohézneho fondu zabezpečuje najmä:
1.	vydávanie a aktualizáciu Systému riadenia finančných nástrojov financovaných z Kohézneho fondu, Európskeho fondu regionálneho rozvoja a Európskeho sociálneho fondu na programové obdobie 2014 – 2020, metodických pokynov, výkladov, vzorov, výnimiek a stanovísk k implementácii finančných nástrojov;
2.	vydáva vzor zmluvy o financovaní ako prílohu Systému riadenia finančných nástrojov financovaných z Kohézneho fondu, Európskeho fondu regionálneho rozvoja a Európskeho sociálneho fondu na programové obdobie 2014 – 2020;
3.	spolupracuje s centrálnym koordinačným orgánom pri plnení svojich úloh, najmä pri tvorbe ITMS pre oblasť finančných nástrojov.
Bližšia úprava postavenia a úloh koordinačného orgánu pre finančné nástroje je upravená v Systéme riadenia finančných nástrojov financovaných z Kohézneho fondu, Európskeho fondu regionálneho rozvoja a Európskeho sociálneho fondu na programové obdobie 2014 – 2020.“.
5.	Kapitola 3.2 Riadiaci orgán sa upravuje takto:
V časti „Vo vzťahu k implementácii a finančnému riadeniu projektov“ sa za bod 5 dopĺňa nový bod 6 v nasledovnom znení:
„predkladanie Informácie o realizovaní operačného programu, ktorú riadiaci orgán vypracováva v zmysle Systému riadenia európskych štrukturálnych a investičných fondov na programové obdobie 2014 – 2020 (v rozsahu stanovenom metodickým pokynom centrálneho koordinačného orgánu č. 10 k obsahu informácie o realizovaní operačného programu), elektronicky na vedomie certifikačnému orgánu na e-mailovú adresu co@mfsr.sk, a to v lehote stanovenej Systémom riadenia európskych štrukturálnych a investičných fondov na programové obdobie 2014 – 2020. Maximálna veľkosť odosielaných dokumentov je 5 MB. Ak sú odosielané interné pokyny rozsiahlejšie, je potrebné ich rozdeliť a zaslať po častiach;“.
V nadväznosti na zavedenie novej povinnosti dochádza v celej kapitole 3.2 „Riadiaci orgán“ k zmene číslovania nasledujúcich povinností.
V časti „Vo vzťahu k implementácii a finančnému riadeniu projektov“ sa za pôvodný bod 14 dopĺňa nový bod 15 v nasledovnom znení:
„kontrolu zoznamu deklarovaných výdavkov v prípade hlavného prijímateľa / partnera zo Slovenskej republiky v rámci Programu Interreg V-A SK – CZ, Programu Interreg V-A SK – AT a Programu Interreg V-A SK – HU podľa čl. 23 nariadenia Európskeho parlamentu a Rady (EÚ) č. 1299/2013 a v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov, ktorá je začatá chronologicky podľa dátumu ich prijatia. Táto kontrola sa vykonáva v zmysle zásad a postupov definovaných v platnom Systéme riadenia európskych štrukturálnych a investičných fondov na programové obdobie 2014 – 2020, resp. v súlade s usmernením riadiaceho orgánu;“.
V nadväznosti na zavedenie novej povinnosti dochádza v celej kapitole 3.2 „Riadiaci orgán“ k zmene číslovania nasledujúcich povinností.
V časti „Vo vzťahu k implementácii a finančnému riadeniu projektov“ sa pôvodný bod 15 upravuje nasledovne:
„kontrolu žiadostí o platbu podľa čl. 125 nariadenia Európskeho parlamentu a Rady (EÚ) č. 1303/2013, v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov, ktorá je začatá chronologicky podľa dátumu ich prijatia riadiacim orgánom. Táto kontrola sa vykonáva v zmysle zásad a postupov definovaných v platnom Systéme riadenia európskych štrukturálnych a investičných fondov na programové obdobie 2014 – 2020 a na základe podmienok a postupov definovaných v Systéme riadenia finančných nástrojov financovaných z Kohézneho fondu, Európskeho fondu regionálneho rozvoja a Európskeho sociálneho fondu na programové obdobie 2014 – 2020;“.
V časti „Vo vzťahu k implementácii a finančnému riadeniu projektov“ sa pôvodný bod 16 upravuje nasledovne:
„schvaľovanie žiadosti o platbu predloženej prijímateľom, resp. hlavným prijímateľom v rámci Programu Interreg V-A SK – CZ, Programu Interreg V-A SK – AT a Programu Interreg V-A SK – HU;“.
V časti „Vo vzťahu k implementácii a finančnému riadeniu projektov“ sa pôvodný bod 18 upravuje nasledovne:
„riadiaci orgán je oprávnený pozastaviť platby pre projekt alebo jeho časti, ak má podozrenie, že vznikli nedostatky v postupe prijímateľa / hlavného prijímateľa, partnera, užívateľa alebo osoby, ktorá má k prijímateľovi / hlavnému prijímateľovi, partnerovi alebo užívateľovi vzťah dodávateľa tovarov, prác alebo služieb pri realizácii projektu. Riadiaci orgán je oprávnený schváliť deklarované výdavky vo výške zníženej o sumu neoprávnených výdavkov, schváliť deklarované výdavky alebo skupinu deklarovaných výdavkov bez deklarovaných výdavkov, u ktorých počas výkonu kontroly rozhodol, že budú predmetom samostatnej kontroly vyčlenenej časti deklarovaných výdavkov z dôvodu dopĺňania / zmeny / overenia skutočností na mieste a pod. (nevzťahuje sa na Program Interreg V-A SK – CZ, Program Interreg V-A SK – AT a Program Interreg V-A SK – HU) alebo zamietnuť všetky deklarované výdavky, ak zistí nedostatky v postupe prijímateľa / hlavného prijímateľa alebo partnera, užívateľa alebo osoby, ktorá má k prijímateľovi / hlavnému prijímateľovi, partnerovi alebo užívateľovi vzťah dodávateľa tovarov, prác alebo služieb pri realizácii projektu;“.
V časti „Vo vzťahu k implementácii a finančnému riadeniu projektov“ sa pôvodný bod 23 vypúšťa (zostavenie súhrnnej žiadosti o platbu / mimoriadnej súhrnnej žiadosti o platbu a čiastkového výkazu výdavkov v rámci Programu Interreg V-A SK – CZ, Programu Interreg V-A SK – AT a Programu Interreg V-A SK – HU a jej predloženie certifikačnému orgánu podľa termínov a postupov stanovených certifikačným orgánom pričom najneskôr do 31. decembra 2015 predkladá súhrnnú žiadosť o platbu / mimoriadnu súhrnnú žiadosti o platbu a čiastkový výkaz výdavkov elektronicky na e-mailovú adresu platby@mfsr.sk;).
V nadväznosti na vypustenie povinnosti dochádza v celej kapitole k zmene číslovania nasledujúcich povinností.
V časti „Vo vzťahu k implementácii a finančnému riadeniu projektov“ sa pôvodný bod 24 upravuje nasledovne:
„overovanie národného príspevku na spolufinancovanie a predkladanie čestného vyhlásenia k úhrade národného príspevku na spolufinancovanie zo štátneho rozpočtu Českej republiky / príslušného rozpočtu Rakúskej spolkovej republiky / príslušného rozpočtu Maďarska za zrealizované úhrady schválených žiadostí o platbu hlavných prijímateľov za predchádzajúci štvrťrok do 10. kalendárneho dňa mesiaca nasledujúceho po skončení príslušného štvrťroka elektronicky na e-mailovú adresu platby@mfsr.sk. Certifikačný orgán je oprávnený požiadať riadiaci orgán o predloženie čestného vyhlásenia aj v iných termínoch v priebehu kalendárneho roka, a to z dôvodu prípravy žiadosti o platbu na Európsku komisiu. Čestné vyhlásenie za sledované obdobie štvrťroka obsahuje nasledovné náležitosti: čísla žiadosti o platbu, dátum úhrady podľa výpisu z účtu, výšku uhradenej sumy za zdroj spolufinancovania z príslušného rozpočtu a v prípade neuhradenia spolufinancovania dôvod neuhradenia;“.
V časti „Vo vzťahu k implementácii a finančnému riadeniu projektov“ sa pôvodný bod 26 upravuje nasledovne:
„vypracovanie a predkladanie odhadu očakávaných výdavkov certifikačnému orgánu elektronicky na e-mailovú adresu odhady@mfsr.sk mesačne k 6. kalendárnemu dňu nasledujúceho mesiaca po skončení príslušného mesiaca, ku ktorému sa odhad vypracováva v spolupráci s platobnou jednotkou. Odhady očakávaných výdavkov vypracovávané k 31. decembru roku "n" predkladá riadiaci orgán do 15. januára roku "n+1", odhady očakávaných výdavkov vypracovávané k 30. júnu predkladá riadiaci orgán do 30. júna. Ak deň predloženia pripadá na deň pracovného pokoja, tak najbližší pracovný deň pred týmto termínom, prípadne v iný deň predchádzajúci tomu dňu na základe požiadavky certifikačného orgánu;“
6.	Kapitola 3.3 Certifikačný orgán sa upravuje takto:
V časti „Vo vzťahu k účtom, prevodom finančných prostriedkov rozpočtovým záležitostiam“ sa vypúšťa bod 18 („prevod finančných prostriedkov EÚ (Európskeho fondu regionálneho rozvoja) z mimorozpočtového účtu Ministerstva financií SR na účty hlavných prijímateľov v rámci Programu Interreg V-A SK – CZ, Programu Interreg V-A SK – AT a programu Interreg V-A SK – HU na základe schválenej súhrnnej žiadosti o platbu / mimoriadnej súhrnnej žiadosti o platbu“).
V nadväznosti na vypustenie bodu 18 dochádza v celej kapitole 3.3 Certifikačný orgán k zmene číslovania nasledujúcich bodov.
V časti „Vo vzťahu k systému certifikácie a žiadostiam o platbu na Európsku komisiu“ sa pôvodný bod 22 upravuje nasledovne:
„administratívne overenie, t. j. overenie súhrnnej žiadosti o platbu / mimoriadnej súhrnnej žiadosti o platbu, ktorého súčasťou je aj kontrola vykonávaná v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov. Toto overenie zahrňuje:
a)	overenie formálnej správnosti, ktoré zahrňuje overenie pravdivosti, kompletnosti a správnosti údajov v súhrnnej žiadosti o platbu / mimoriadnej súhrnnej žiadosti o platbu,
b)	overenie vecnej správnosti, ktoré zahrňuje overenie správnosti údajov v relevantných informačných systémoch a overenie iných skutočností potrebných pre schválenie súhrnnej žiadosti o platbu / mimoriadnej súhrnnej žiadosti o platbu;“.
V časti „Vo vzťahu k systému certifikácie a žiadostiam o platbu na Európsku komisiu“ sa pôvodný bod 26 upravuje nasledovne:
„zostavenie, certifikáciu a zaslanie výkazu výdavkov Európskej komisii ako súčasť žiadosti o platbu na základe čiastkových výkazov výdavkov a schválených súhrnných žiadostí o platbu / mimoriadnych súhrnných žiadostí o platbu predložených platobnými jednotkami;“. 
V časti „Vo vzťahu k systému certifikácie a žiadostiam o platbu na Európsku komisiu“ sa za pôvodný bod 27 dopĺňa v súlade s § 9 ods. 1 zákona č. 323/2015 z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov nový bod v nasledovnom znení:
„v oprávnených a odôvodnených prípadoch zamietnutie platby alebo upravenie výšky platby pre príslušný program, resp. relevantnú časť programu, finančný nástroj alebo ich časti, ak zistí nedostatky v postupe riadiaceho orgánu alebo platobnej jednotky pri realizácii operácii a informovanie orgánu auditu, riadiaceho orgánu a platobnej jednotky príslušného programu.“.
Ostatné body boli relevantne prečíslované.
7.	Kapitola 3.4 Platobné jednotky sa upravuje takto:
V časti „Vo vzťahu k prevodom finančných prostriedkov a rozpočtovým záležitostiam“ sa dopĺňa nový bod v nasledovnom znení:
„zostavenie súhrnnej žiadosti o platbu / mimoriadnej súhrnnej žiadosti o platbu a čiastkového výkazu výdavkov v rámci Programu Interreg V-A SK – CZ, Programu Interreg V-A SK – AT a Programu Interreg V-A SK – HU a jej predloženie certifikačnému orgánu podľa termínov a postupov stanovených certifikačným orgánom pričom najneskôr do 31. decembra 2015 predkladá súhrnnú žiadosť o platbu / mimoriadnu súhrnnú žiadosti o platbu a čiastkový výkaz výdavkov elektronicky na e-mailovú adresu platby@mfsr.sk;“.
V nadväznosti na doplnenie novej povinnosti dochádza v celej kapitole 3.4 Platobné jednotky k zmene číslovania nasledujúcich povinností.
V časti „Vo vzťahu k prevodom finančných prostriedkov a rozpočtovým záležitostiam“ sa pôvodný bod 8 upravuje nasledovne:
„v rámci Programu Interreg V-A SK – CZ, Programu Interreg V-A SK – AT a Programu Interreg V-A SK – HU prevod prostriedkov EÚ v súlade s čl. 96 nariadenia Európskeho parlamentu a Rady (EÚ) č. 1303/2013 hlavnému prijímateľovi a štátneho rozpočtu na spolufinancovanie hlavnému prijímateľovi zo Slovenskej republiky, resp. hlavnému cezhraničnému partnerovi zo Slovenskej republiky v súlade s § 20 ods. 2 zákona č. 523/2004 Z. z. o rozpočtových pravidlách verejnej správy;“.
V časti „Vo vzťahu k prevodom finančných prostriedkov a rozpočtovým záležitostiam“ sa pôvodný bod 9 upravuje nasledovne:
„informovanie prijímateľa o prevode prostriedkov EÚ a štátneho rozpočtu na spolufinancovanie, pričom formu a spôsob informovania prijímateľa určí platobná jednotka. V prípade Programu Interreg V-A SK – CZ, Programu Interreg V-A SK – AT a Programu Interreg V-A SK – HU informovanie hlavného prijímateľa zo Slovenskej republiky / Českej republiky / Rakúskej spolkovej republiky / Maďarska o prevode prostriedkov EÚ, informovanie hlavného prijímateľa z Českej republiky / Rakúskej spolkovej republiky / Maďarska, hlavného cezhraničného partnera zo Slovenskej republiky a národného orgánu zabezpečujúceho úhradu národného príspevku na spolufinancovanie v Českej republike / Rakúskej spolkovej republike / Maďarsku o prevode prostriedkov štátneho rozpočtu na spolufinancovanie, pričom spôsob informovania hlavného prijímateľa / partnera určí platobná jednotka“.
V časti „Vo vzťahu k prevodom finančných prostriedkov a rozpočtovým záležitostiam“ sa pôvodný bod 10 vypúšťa (informovanie prijímateľa / hlavného cezhraničného partnera v Slovenskej republike v prípade Programu Interreg V-A SK – CZ, Programu Interreg V-A SK – AT a Programu Interreg V-A SK – HU o prevode prostriedkov štátneho rozpočtu na spolufinancovanie, pričom formu a spôsob informovania prijímateľa / hlavného cezhraničného partnera určí platobná jednotka;).
V nadväznosti na vypustenie povinnosti dochádza v celej kapitole 3.4 Platobné jednotky k zmene číslovania nasledujúcich povinností.
V časti „Vo vzťahu k prevodom finančných prostriedkov a rozpočtovým záležitostiam“ sa pôvodný bod 12 upravuje takto:
„vypracovanie a predloženie odhadu očakávaných výdavkov za programy cieľa Európska územná spolupráca okrem Programu Interreg V-A SK – CZ, Programu Interreg V-A SK – AT a Programu Interreg V-A SK – HU certifikačnému orgánu elektronicky na e-mailovú adresu odhady@mfsr.sk pre potreby prípravy a aktualizácie odhadu plnenia štátneho rozpočtu mesačne do 6. kalendárneho dňa v mesiaci. Odhady očakávaných výdavkov vypracovávané k 31. decembru roku "n" predkladá platobná jednotka do 15. januára roku "n+1". Ak deň predloženia pripadá na deň pracovného pokoja, tak najbližší pracovný deň pred týmto termínom, prípadne v iný deň predchádzajúci tomu dňu na základe požiadavky certifikačného orgánu“.
8.	Kapitola 4.4.1.1 Záväzky vo vzťahu k programom, text v piatom odseku sa upravuje takto:
„Výnimkou vo vzťahu k čerpaniu finančného záväzku je prvý finančný záväzok roku 2014, ktorý je znížený o celkovú sumu poskytnutej počiatočnej zálohovej platby Európskou komisiou a finančný záväzok pre rok 2020 (zvýšený o celkovú sumu poskytnutej počiatočnej zálohovej platby Európskou komisiou podľa čl. 134 nariadenia Európskeho parlamentu a Rady (EÚ) č. 1303/2013), na ktorý je potrebné požiadať Európsku komisiu o platbu najneskôr do 31. júla 2024 formou záverečnej priebežnej žiadosti o platbu za posledný účtovný rok a zároveň do 15. februára 2025 zaslať záverečnú dokumentáciu podľa čl. 141 nariadenia Európskeho parlamentu a Rady (EÚ) č. 1303/2013. Obdobná výnimka pre finančný záväzok pre rok 2020 platí aj pre finančné záväzky týkajúce sa výkonnostnej rezervy, ktorých výška sa pripočítava k finančnému záväzku pre rok 2020. Zároveň vo vzťahu k čerpaniu ročných finančných záväzkov sa zohľadňujú aj ročné zálohy poskytnuté Európskou komisiou v rámci rokov 2016 až 2023.“.
9.	Kapitola 4.4.2.3 Priebežné platby z Európskej komisie, text v deviatom odseku sa upravuje takto:
„Pokiaľ ide o finančné nástroje, do každej priebežnej žiadosti o platbu na Európsku komisiu sa zahrnú príspevky programu vyplatené na finančné nástroje ako aj informácia o výdavkoch, ktoré boli efektívne vyplatené ako oprávnené výdavky konečným prijímateľom podľa čl. 42 ods. 1 písm. a), b) a d) v súlade s podmienkami definovanými v čl. 41 nariadenia Európskeho parlamentu a Rady (EÚ) č. 1303/2013 a ktoré boli schválené v rámci súhrnnej žiadosti o platbu / mimoriadnej súhrnnej žiadosti o platbu certifikačným orgánom.“.
10.	Kapitola 4.4.3. Účty, text v prvom odseku sa upravuje takto:
„Výdavky sú v žiadostiach o platbu (priebežné platby, ktoré sú Európskou komisiou uhrádzané vo výške 90 %) pre program deklarované kumulatívne priebežne v príslušnom účtovnom roku, a to najneskôr do 31. júla, t. j. do jedného mesiaca po skončení príslušného účtovného roka, pričom v podmienkach SR je to najneskôr do 30. apríla, resp. výdavkov deklarovaných v záverečnej priebežnej žiadosti o platbu na Európsku komisiu, ktorá sa predkladá najskôr 1. júla po skončení príslušného účtovného roka (pričom platí, že táto záverečná priebežná žiadosť o platbu na Európsku komisiu nebude obsahovať nové deklarované výdavky nad rámec ostatnej priebežnej žiadosti o platu predloženej do 30. apríla.“.
11.	Kapitola 4.5.1 Zaradenie prostriedkov EÚ do štátneho rozpočtu, text v prvom odseku sa upravuje takto:
„Prostriedky EÚ sa v súlade so zákonom č. 523/2004 Z. z. o rozpočtových pravidlách verejnej správy zaraďujú do príjmov štátneho rozpočtu po ich prevode z mimorozpočtového účtu Ministerstva financií SR na príjmový účet platobnej jednotky (okrem prostriedkov poskytnutých v rámci cieľa Európska územná spolupráca, pri ktorých Ministerstvo financií SR neplní úlohy certifikačného orgánu).“.
12.	Kapitola 4.5.2 Platby vo vzťahu certifikačný orgán – platobná jednotka, text v prvom odseku sa upravuje takto:
„Certifikačný orgán prevádza prostriedky EÚ platobnej jednotke po schválení súhrnnej žiadosti o platbu / mimoriadnej súhrnnej žiadosti o platbu na základe čiastkového výkazu výdavkov predloženého platobnou jednotkou (časť 6).“.
13.	Vypúšťa sa kapitola 4.5.3 Platby vo vzťahu certifikačný orgán – prijímateľ. V nadväznosti na vypustenie kapitoly dochádza v celej 4.5 Platby na národnej úrovni k zmene číslovania nasledujúcich kapitol.
14.	Kapitola 4.5.3 Platby vo vzťahu platobná jednotka – prijímateľ / partner (pôvodne 4.5.4) sa upravuje takto:
Pôvodné znenie kapitoly sa mení nasledovne:
„Prijímatelia alebo partneri podľa zmluvy o poskytnutí nenávratného finančného príspevku môžu byť zo sektora verejnej správy alebo zo súkromného sektora. Medzi prijímateľov / partnerov z verejnej správy v súlade s § 3 zákona č. 523/2004 Z. z. o rozpočtových pravidlách verejnej správy patria:
•	subjekty ústrednej správy:
a)	štátne rozpočtové organizácie;
b)	štátne príspevkové organizácie;
c)	verejné vysoké školy;
d)	iné subjekty, ktoré sú zapísané v registri organizácií vedených Štatistickým úradom SR podľa § 19 až 21 zákona č. 540/2001 Z. z. o štátnej štatistike v znení neskorších predpisov;
•	subjekty územnej samosprávy:
a)	obce alebo nimi zriadené rozpočtové a príspevkové organizácie;
b)	vyššie územné celky alebo nimi zriadené rozpočtové a príspevkové organizácie;
•	združenia právnických osôb zo sektora verejnej správy (všetci členovia združenia sú zo sektora verejnej správy).
Medzi prijímateľov / partnerov zo súkromného sektora patria subjekty, ktoré nespadajú pod definíciu § 3 zákona č. 523/2004 Z. z. o rozpočtových pravidlách verejnej správy:
a)	iné právnické osoby;
b)	fyzické osoby;
c)	združenia právnických osôb v prípade, ak minimálne jeden člen združenia je zo súkromného sektora.
Prostriedky EÚ a štátneho rozpočtu na spolufinancovanie sú prijímateľom / partnerom poskytované systémom:
•	predfinancovania
•	zálohových platieb
•	refundácie.
Systém predfinancovania sú oprávnení využívať prijímatelia – štátne rozpočtové organizácie pre projekty financované z Európskeho sociálneho fondu (časť 6.2) a prijímatelia pre projekty financované z Európskeho fondu regionálneho rozvoja, Európskeho námorného a rybárskeho fondu a Kohézneho fondu (časť 6.1 a 6.2).
Systém zálohových platieb sú oprávnení využiť prijímatelia pre projekty financované z Európskeho sociálneho fondu (časť 6.3) a prijímatelia – štátne rozpočtové organizácie pre projekty financované z Európskeho sociálneho fondu, Európskeho fondu regionálneho rozvoja, Európskeho námorného a rybárskeho fondu a Kohézneho fondu (časť 6.4).
Systém refundácie sa uplatňuje v prípade určenia riadiaceho orgánu po dohode s prijímateľom a v prípade záverečných platieb pri uplatnených systémoch predfinancovania, resp. zálohových platieb (s výnimkou systému predfinancovania a systému zálohových platieb pre prijímateľov – štátne rozpočtové organizácie).
Prijímateľom (okrem štátnych rozpočtových organizácií), ktorí sú oprávnení využívať systém predfinancovania s kombináciou refundácie (časť 6.1.), resp. systém zálohovej platby s kombináciou refundácie (časť 6.3.), sú na základe predložených žiadostí o platbu (primerane použitých k využitému systému financovania) preplácané finančné prostriedky do momentu dosiahnutia maximálne 95 % nenávratného finančného príspevku. Suma každej uhradenej žiadosti o platbu prijímateľa sa napočítava do jednej spoločnej sumy, ktorá vyjadruje sumárny stav percentuálneho čerpania celkových oprávnených výdavkov na projekt k aktuálnemu obdobiu. Po vyčerpaní maximálne 95 % nenávratného finančného príspevku je prijímateľ povinný zostávajúcich minimálne 5 % nenávratného finančného príspevku, aj za podiel prostriedkov EÚ a štátneho rozpočtu na spolufinancovanie, uhradiť najskôr z vlastných zdrojov.
Prijímatelia v rámci Programu Interreg V-A SK – CZ, Programu Interreg V-A SK – AT a Programu Interreg V-A SK – HU sú oprávnení využívať prostriedky EÚ a štátneho rozpočtu na spolufinancovanie výlučne systémom refundácie.
Pre prijímateľa – v rámci implementácie finančných nástrojov sa prostriedky EÚ a štátneho rozpočtu na spolufinancovanie platobnou jednotkou prevádzajú v jednej alebo viacerých tranžiach (časť 4.8.6) v súlade s čl. 41 nariadenia Európskeho parlamentu a Rady (EÚ) č.1303/2013 na základe žiadosti o platbu.
Systém financovania partnera prijímateľa sa uplatňuje podľa využívaného systému financovania prijímateľom, v závislosti od dohody medzi prijímateľom a partnerom a za podmienok stanovených v zmluve. V prípade, ak je partner účastníkom zmluvného vzťahu podľa § 25 ods. 3 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, môže platobná jednotka realizovať poskytnutie príspevku alebo jeho časti priamo partnerovi alebo prostredníctvom prijímateľa. Každú žiadosť o platbu prijímateľ predkladá samostatne za seba a samostatne za partnera.
V prípade, ak je projekt financovaný z viacerých prioritných osí, prijímateľ predkladá žiadosť o platbu za každú prioritnú os samostatne. V prípade, ak je projekt financovaný na princípe "pro-rata" z oboch kategórií regiónov, prijímateľ predkladá len jednu žiadosť o platbu za obe kategórie regiónov. 
Prostriedky EÚ a štátneho rozpočtu na spolufinancovanie sa prijímateľovi poskytujú na základe žiadosti o platbu. Každú žiadosť o platbu najneskôr do 31. decembra 2015 vyhotovuje prijímateľ v dvoch rovnopisoch, pričom jeden rovnopis zostáva u prijímateľa a druhý predkladá riadiacemu orgánu. Prijímateľ predkladá žiadosť o platbu prostredníctvom verejnej časti ITMS, pričom za predloženie žiadosti o platbu riadiacemu orgánu sa považuje jej zaslanie cez verejnú časť ITMS a zároveň najneskôr do 31. decembra 2015 aj písomné doručenie vytlačenej žiadosti o platbu z ITMS označenej podpisom štatutárneho orgánu prijímateľa, pričom riadiaci orgán je povinný zaevidovať doručenie žiadosti o platbu v ITMS až po prijatí písomnej verzie žiadosti o platbu.
Riadiaci orgán je oprávnený zvýšiť alebo znížiť výšku žiadosti o platbu z technických dôvodov na strane riadiaceho orgánu maximálne do výšky 1 EUR v rámci jednej žiadosti o platbu, pričom celková suma poskytnutého príspevku môže byť prekročená maximálne o 1 EUR. 
Minimálna výška žiadosti o platbu, ktorú predkladá prijímateľ, je 40,00 EUR, s výnimkou žiadosti o platbu – poskytnutie predfinancovania a zúčtovanie zálohovej platby v prípadoch nevyhnutných pre splnenie podmienok na zúčtovanie. Riadiaci orgán môže na základe vzájomnej dohody s prijímateľom stanoviť prísnejšie pravidlá na minimálnu výšku výdavkov deklarovaných v žiadosti o platbu.
Poskytnutie prostriedkov systémom refundácie podlieha predchádzajúcemu schváleniu certifikačného orgánu. Poskytnutie prostriedkov systémom predfinancovania a zálohových platieb nepodlieha predchádzajúcemu schváleniu certifikačného orgánu.
Každá platba prijímateľovi z prostriedkov EÚ a štátneho rozpočtu na spolufinancovanie je realizovaná v EUR len do výšky súčtu pomeru zdrojov EÚ a štátneho rozpočtu na spolufinancovanie z oprávnených výdavkov projektu, okrem prípadov, ak sa prijímateľ podieľa na financovaní projektu materiálnymi príspevkami (in-kind). V prípade, ak má prijímateľ povinnosť použiť vlastné zdroje, každá platba musí byť doplnená zdrojmi prijímateľa v pomere schválenom na projekt vrátane zdrojov za neoprávnené výdavky nad rámec finančnej medzery pre projekty, pri ktorých sa na ich začiatku alebo pri ich schvaľovaní vypočítava čistý príjem z projektu.
V prípade, ak je projekt financovaný na základe princípu "pro-rata" je riadiaci orgán vo vzťahu k použitiu jednotlivých zdrojov financovania povinný aplikovať nasledovný postup:
•	ak je prioritná os programu financovaná len z jednej kategórie regiónov, riadiaci orgán využíva na krytie ekvivalentu viac rozvinutého regiónu zdroj "pro-rata";
•	ak je prioritná os programu financovaná z oboch kategórií regiónov, je riadiaci orgán v prvom rade povinný využiť na financovanie podielu viac rozvinutého regiónu prostriedky EÚ určené pre viac rozvinutý región vrátane príslušného spolufinancovania a až po ich vyčerpaní kryť ekvivalent viac rozvinutého regiónu zdrojom "pro-rata".
Prostriedky EÚ a štátneho rozpočtu na spolufinancovanie z príslušného výdavkového účtu platobnej jednotky sú prevedené na účet prijímateľa / partnera podľa zmluvy v súlade s § 8 zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov. 
V rámci Programu Interreg V-A SK – CZ, Programu Interreg V-A SK – AT a Programu Interreg V-A SK – HU je realizovaný prevod finančných prostriedkov EÚ a štátneho rozpočtu na spolufinancovanie / národných príspevkov na spolufinancovanie za nasledovných podmienok:
•	prostriedky EÚ sú prevedené najskôr z príslušného výdavkového účtu platobnej jednotky na účet hlavného prijímateľa zo Slovenskej republiky / Českej republiky / Rakúskej spolkovej republiky / Maďarska, podľa zmluvy o poskytnutí nenávratného finančného príspevku v súlade s § 8 zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov;
•	prostriedky štátneho rozpočtu na spolufinancovanie sú prevádzané z príslušného výdavkového účtu platobnej jednotky priamo, avšak výlučne na účet hlavného prijímateľa zo Slovenskej republiky / hlavného cezhraničného partnera zo Slovenskej republiky, podľa zmluvy v súlade s § 8 zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov; 
•	prevod národných príspevkov na spolufinancovanie hlavnému prijímateľovi z Českej republiky / Rakúskej spolkovej republiky / Maďarska zabezpečuje orgán zabezpečujúci úhradu národného spolufinancovania v Českej republike / Rakúskej spolkovej republike / Maďarsku;
•	k prevodu prostriedkov EÚ z mimorozpočtových účtov certifikačného orgánu na príjmový účet platobnej jednotky dochádza až následne na základe schválenej súhrnnej žiadosti o platbu / mimoriadnej súhrnnej žiadosti o platbu.
Pre prijímateľov / partnerov – štátne rozpočtové organizácie platobná jednotka zabezpečuje prevod prostriedkov na realizáciu projektu rozpočtovým opatrením prostredníctvom úpravy limitov výdavkov za prostriedky EÚ a štátneho rozpočtu na spolufinancovanie: viazaním výdavkov v rozpočte platobnej jednotky a navýšením limitov výdavkov prijímateľa / partnera. 
V rámci Programu Interreg V-A SK – CZ, Programu Interreg V-A SK – AT a Programu Interreg V-A SK – HU pre hlavných prijímateľov zo Slovenskej republiky / hlavných cezhraničných partnerov zo Slovenskej republiky – štátne rozpočtové organizácie platobná jednotka zabezpečuje prevod prostriedkov na realizáciu projektu rozpočtovým opatrením prostredníctvom úpravy limitov výdavkov za prostriedky EÚ a štátneho rozpočtu na spolufinancovanie: viazaním výdavkov v rozpočte platobnej jednotky a navýšením limitov výdavkov hlavného prijímateľa zo Slovenskej republiky / hlavného cezhraničného partnera zo Slovenskej republiky. 
Pre prijímateľov / partnerov – ostatné subjekty verejnej správy (štátna príspevková organizácia, VÚC, obec, rozpočtová alebo príspevková organizácia VÚC alebo obce, iná organizácia verejnej správy), pre subjekty súkromného sektora (nezisková organizácia, podnikateľ a pod.) zabezpečuje platobná jednotka prevod prostriedkov na realizáciu projektu z výdavkového účtu formou transferu.
V rámci Programu Interreg V-A SK – CZ, Programu Interreg V-A SK – AT a Programu Interreg V-A SK – HU pre hlavných prijímateľov zo Slovenskej republiky / hlavných cezhraničných partnerov zo Slovenskej republiky – ostatné subjekty verejnej správy (štátna príspevková organizácia, VÚC, obec, rozpočtová alebo príspevková organizácia VÚC alebo obce, iná organizácia verejnej správy), pre subjekty súkromného sektora (nezisková organizácia, podnikateľ a pod.) a pre subjekty mimo územia Slovenskej republiky zabezpečuje platobná jednotka prevod prostriedkov na realizáciu projektu z výdavkového účtu formou transferu.“.
15.	Kapitola 4.5.7 Spracovanie účtov na národnej úrovni (pôvodne 4.5.8) sa upravuje takto:
„V súlade s čl. 137 a 138 nariadenia Európskeho parlamentu a Rady (EÚ) č. 1303/2013 certifikačný orgán vypracuje a predkladá za každý program Európskej komisii účty za účtovný rok najneskôr do 15. februára finančného roka, ktorý nasleduje po danom účtovnom roku. 
Certifikačný orgán pri zostavovaní účtov spracováva a berie do úvahy:
•	súhrnné žiadosti o platby / mimoriadne súhrnné žiadosti o platbu schválené certifikačným orgánom v období od 1. apríla do 31. marca príslušného účtovného roku a aj súhrnné žiadosti o platbu / mimoriadne súhrnné žiadosti o platbu, ktoré neboli zahrnuté do predchádzajúcich účtov (v prípade prvého účtovného roka je to obdobie od 1. januára 2014 do 31. marca 2015). V prípade Iniciatívy na podporu zamestnanosti mladých ľudí, vo vzťahu k druhému účtovnému roku a v nadväznosti na konečný termín pre zúčtovanie minimálne 50 % sumy z poskytnutej dodatočnej počiatočnej zálohovej platby certifikačný orgán pri zostavovaní účtov za druhý účtovný rok berie do úvahy súhrnné žiadosti o platbu / mimoriadne súhrnné žiadosti o platbu schválené certifikačným orgánom v období od 1. apríla 2015 do 30. apríla 2016;
•	žiadosti o priebežné platby predložené na Európsku komisiu certifikačným orgánom v období od 1. mája do 30. apríla príslušného účtovného roku. V prípade prvého účtovného roka je to obdobie od 1. januára 2014 do 30. apríla 2015). V prípade Iniciatívy na podporu zamestnanosti mladých ľudí, vo vzťahu k druhému účtovnému roku a v nadväznosti na konečný termín pre zúčtovanie minimálne 50 % sumy z poskytnutej dodatočnej počiatočnej zálohovej platby certifikačný orgán pri zostavovaní účtov za druhý účtovný rok berie do úvahy žiadosti o priebežné platby predložené na Európsku komisiu certifikačným orgánom v období od 1. mája 2015 do 21. mája 2016.
Účty obsahujú aj informácie za nezrovnalosti:
•	sumy stiahnuté z výkazov výdavkov v žiadostiach o platbu na Európsku komisiu predložených v období od 1. mája do 30. apríla (v prípade Iniciatívy na podporu zamestnanosti mladých ľudí vo vzťahu k druhému účtovnému roku v období do 21. mája 2016) a v žiadostiach o platbu vylúčených z predchádzajúcich účtov. V prípade prvého účtovného roku je to v období od 1. januára 2014 do 30. apríla 2015;
•	sumy odpočítané z výkazov výdavkov v žiadostiach o platbu na Európsku komisiu predložených v období od 1. mája do 30. apríla (v prípade Iniciatívy na podporu zamestnanosti mladých ľudí vo vzťahu k druhému účtovnému roku v období do 21. mája 2016) a v žiadostiach o platbu vylúčených z predchádzajúcich účtov. V prípade prvého účtovného roku je to v období od 1. januára 2014 do 30. apríla 2015;
•	výkaz vrátených súm podľa čl. 71 nariadenia Európskeho parlamentu a Rady (EÚ) č. 1303/2013 podľa stavu k 30. aprílu príslušného účtovného roka; 
•	výkaz nevymožiteľných súm príslušného účtovného roka.
•	Certifikačný orgán pri vypracovaní účtov zostavuje Výkaz porovnania výdavkov deklarovaných v žiadostiach o platbu Európskej komisii a výdavkov deklarovaných vo výkaze výdavkov zaúčtovaných certifikačným orgánom v ISUF, ktoré boli zahrnuté v žiadostiach o platbu predložených Európskej komisii za obdobie od 1. mája do 30. apríla, pričom do úvahy berie aj výdavky, ktoré neboli zahrnuté do predchádzajúcich účtov. Vo vzťahu k záverečnej priebežnej žiadosti o platbu na Európsku komisiu platí, že certifikačný orgán predkladá túto žiadosť o platbu Európskej komisii v období od 1. júla do 31. júla po skončení príslušného účtovného roka, pričom táto záverečná priebežná žiadosť o platbu na Európsku komisiu nebude obsahovať nové deklarované výdavky nad rámec ostatnej priebežnej žiadosti o platbu na Európsku komisiu, ktorá bola predložená príslušnom účtovnom roku. 
V súlade s čl. 138 nariadenia Európskeho parlamentu a Rady (EÚ) č. 1303/2013 a čl. 59 ods. 5 nariadenia Európskeho parlamentu a Rady (EÚ, Euratom) č. 966/2012 platí na národnej úrovni pri zostavovaní účtov a dokumentácie predkladanej Európskej komisii do 15. februára nasledujúceho po skončení príslušného účtovného roku pre príslušný program nasledovný postup:
1.	certifikačný orgán poskytne orgánu auditu a riadiacemu orgánu návrh účtov najneskôr do 5. pracovných dní po 30. apríli;
2.	riadiaci orgán v termíne do 15. septembra nasledujúceho po skončení účtového roku dokončí všetky potrebné kontroly výdavkov zahrnutých do žiadostí o platbu predložených Európskej komisii v období od 1. mája do 30. apríla, posúdi, či závery z týchto kontrol majú vplyv na výdavky deklarované v príslušnom účtovnom roku vo vzťahu k prípadnému stiahnutiu alebo dočasnému vyčleneniu a predloží schválené správy o zistených nezrovnalostiach, zoznam nevymožiteľných súm v zmysle prílohy 9 a návrh Ročného súhrnu audítorských správ a výsledkov uskutočnených kontrol certifikačnému orgánu a orgánu auditu do 30. septembra nasledujúceho po skončení účtovného roka;
3.	certifikačný orgán zohľadní výsledky z uskutočnených kontrol uvedených v návrhu Ročného súhrnu konečných audítorských správ a výsledkov uskutočnených kontrol vypracovanom riadiacim orgánom a vypracuje a predloží upravený návrh účtov orgánu auditu do 15. októbra nasledujúceho po skončení účtovného roka;
4.	orgán auditu v termíne do 15. novembra nasledujúceho po skončení účtového roku sfinalizuje správy z vládnych auditov a predloží schválené správy o zistených nezrovnalostiach certifikačnému orgánu a riadiacemu orgánu do 30. novembra nasledujúceho po skončení účtovného roku na účely úprav účtov sumárny prehľad výdavkov, ktoré je potrebné z účtov stiahnuť alebo dočasne vyčleniť, resp. prípravy Vyhlásenia riadiaceho orgánu o vierohodnosti a Ročného súhrnu konečných audítorských správ a výsledkov uskutočnených kontrol;
5.	certifikačný orgán pri úprave účtov zohľadňuje výsledky všetkých vládnych auditov vykonaných orgánom auditu a spolupracujúcimi orgánmi, výsledky z certifikačných overovaní, resp. iné podnety alebo zistenia ovplyvňujúce deklarovanévýdavky v príslušnom účtovnom roku;
6.	riadiaci orgán predloží Vyhlásenie riadiaceho orgánu o vierohodnosti a Ročný súhrn konečných audítorských správ a výsledkov uskutočnených kontrol, vrátane analýzy o povahe a rozsahu chýb a slabých stránkach nájdených v systémoch riadenia a kontroly a o akýchkoľvek prijatých nápravných opatreniach SR orgánu auditu a certifikačnému orgánu najneskôr do 15. decembra nasledujúceho po skončení účtovného roku; 
7.	certifikačný orgán predloží orgánu auditu a riadiacemu orgánu účty najneskôr do 7. januára nasledujúceho po skončení účtovného roku, ktorý zohľadňuje požiadavky orgánu auditu a riadiaceho orgánu na stiahnutie alebo dočasné vyčlenenie výdavkov zahrnutých v žiadostiach o platbu na Európsku komisiu počas účtovného roka ako aj vlastné rozhodnutia vo vzťahu k stiahnutiu alebo dočasnému vyčleneniu výdavkov zahrnutých v žiadostiach o platbu na Európsku komisiu počas účtovného roka;
8.	orgán auditu vypracuje kontrolnú správu obsahujúcu výsledky z auditov vykonaných za výdavky zahrnuté do príslušných účtov a stanovisko o efektívnosti fungovania systému riadenia a kontroly a zákonnosti a správnosti výdavkov deklarovaných v účtoch a v termíne do 10. februára ich zasiela riadiacemu orgánu a certifikačnému orgánu.
Jednotlivé dokumenty sú Európskej komisii predkladané výlučne elektronicky. Informácie je povinný do informačného systému Európskej komisie SFC v stanovenom termíne 15. februára5 nasledujúceho po skončení príslušného účtovného roka zadať subjekt zodpovedný za príslušnú etapu zostavenia účtov. Po ich odoslaní bude z informačného systému Európskej komisie SFC vygenerované potvrdenie o ich odoslaní / prijatí. Informácie zadané v informačnom systéme Európskej komisie SFC musia byť jednotné a vo vzájomnom súlade na všetkých úrovniach subjektov zodpovedných za príslušnú etapu zostavenia účtov.“.
16.	Kapitola 4.5.8 Vysporiadanie finančných vzťahov (pôvodne kapitola 4.5.9) sa upravuje takto:
„Vysporiadanie finančných vzťahov sa vykonáva:
a)	vzájomným započítaním pohľadávky z príspevku voči pohľadávke prijímateľa / partnera podľa zmluvy o poskytnutí nenávratného finančného príspevku alebo jeho časti;
b)	vzájomným započítaním pohľadávky z rozhodnutia voči pohľadávke prijímateľa / partnera podľa zmluvy o poskytnutí nenávratného finančného príspevku alebo jeho časti alebo
c)	vrátením príspevku alebo jeho časti, ak sa nevykoná vzájomné započítanie pohľadávok. Na základe zmluvy o poskytnutí nenávratného finančného príspevku / zmluvy o financovaní / rozhodnutia o schválení žiadosti / zmluvy o spolufinancovaní sa vrátenie finančných prostriedkov EÚ a štátneho rozpočtu na spolufinancovanie, ktoré boli poskytnuté prijímateľovi / partnerovi uskutočňuje v nasledovných prípadoch:
•	prijímateľ nevyčerpal poskytnuté prostriedky EÚ a štátneho rozpočtu na spolufinancovanie,
•	prijímateľ / partner / hlavný cezhraničný partner vyčerpal poskytnuté prostriedky EÚ a štátneho rozpočtu na spolufinancovanie v rozpore so všeobecne záväznými predpismi SR alebo právne záväznými predpismi EÚ (najmä porušenie finančnej disciplíny alebo vznik nezrovnalosti),
•	prijímateľ / partner / hlavný cezhraničný partner vyčerpal poskytnuté prostriedky EÚ a štátneho rozpočtu na spolufinancovanie v rozpore s podmienkami zmluvy o poskytnutí nenávratného finančného príspevku / zmluvy o financovaní alebo rozhodnutia o schválení žiadosti / zmluvy o spolufinancovaní, resp. prijímateľ porušil alebo nesplnil povinnosti stanovené v zmluve o poskytnutí nenávratného finančného príspevku / zmluvy o financovaní / zmluvy o spolufinancovaní (najmä porušenie finančnej disciplíny alebo vznik nezrovnalosti) a porušenie týchto povinností, resp. nesplnenie týchto povinností je spojené s povinnosťou vrátenia finančných prostriedkov,
•	prijímateľ – holdingový fond nezabezpečil použitie prostriedkov EÚ a štátneho rozpočtu na spolufinancovanie na účel pomoci definovaný v zmluve o financovaní do 31. decembra 2023 v nadväznosti na požiadavky nariadenia Európskeho parlamentu a Rady (EÚ) č. 1303/2014, (ešte potrebné analyzovať bližšie podmienky vykazovania údajov za finančné nástroje v nadväznosti na požiadavky Európskej komisie) resp. boli naplnené podmienky pre vrátenie príspevku upravené ustanoveniami § 19 až 21 zákona č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov, 
•	prijímateľovi / partnerovi / hlavnému cezhraničnému partnerovi boli poskytnuté finančné prostriedky EÚ a štátneho rozpočtu na spolufinancovanie z titulu mylnej platby,
•	a iných (napr. bol vytvorený príjem z projektu).
V súlade s § 33 ods. 2 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov je prijímateľ / partner podľa zmluvy povinný vrátiť nenávratný finančný príspevok alebo jeho časť za podmienok a spôsobom uvedeným v zmluve o poskytnutí nenávratného finančného príspevku / zmluve o financovaní alebo v rozhodnutí o schválení žiadosti. Ak suma nenávratného finančného príspevku alebo jeho časti, ktorá sa má vrátiť, nepresiahne 40,00 EUR, tento nenávratný finančný príspevok alebo jeho časť riadiaci orgán nevymáha. 
Riadiaci orgán sa môže rozhodnúť podľa charakteru projektu alebo typu prijímateľa, či priebežne kumuluje nezúčtovaný nenávratný finančný príspevok vrátane súm do 40,00 EUR a súčasne ho aj priebežne vymáha v momente prekročenia sumy 40,00 EUR alebo uplatní a vymáha úhrnnú sumu takto nezúčtovaného nenávratného finančného príspevku po prekročení sumy 40,00 EUR pri poslednom zúčtovaní zálohovej platby. Riadiaci orgán voči finančnému limitu 40,00 EUR posudzuje iba sumu príspevku, ktorý podľa definície príspevku v § 3 ods. 1 písm. a) zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov tvoria len prostriedky EÚ a štátneho rozpočtu na spolufinancovanie poskytnuté riadiacim orgánom podľa zmluvy o poskytnutí nenávratného finančného príspevku / rozhodnutia o schválení žiadosti bez možnosti zahrnutia sankcie alebo úroku z omeškania.
V prípade vzniku dôvodu na vrátenie príspevku alebo jeho časti (napr. z dôvodov porušení všeobecne záväzných právnych predpisov SR alebo legislatívy EÚ prijímateľom), prijímateľ podľa zmluvy o poskytnutí nenávratného finančného príspevku / zmluvy o spolufinancovaní je povinný pri vrátení finančných prostriedkov postupovať v súlade so zmluvou o poskytnutí nenávratného finančného príspevku / zmluvou o spolufinancovaní a zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. 
V jednotlivých prípadoch vrátenia finančných prostriedkov riadiaci orgán zašle prijímateľovi / partnerovi žiadosť o vrátenie finančných prostriedkov podľa zmluvy o poskytnutí nenávratného finančného príspevku / zmluvy o financovaní / zmluvy o spolufinancovaní, v kópii certifikačnému orgánu a platobnej jednotke elektronicky v ITMS – nevyhnutnosť predkladania listinnej podoby schválenej žiadosti o vrátenie finančných prostriedkov certifikačnému orgánu, platobnej jednotke a prijímateľovi bude závislá od podmienok evidencie dokladov vysporiadania finančných vzťahov vo verejnej časti ITMS a neverejnej časti ITMS, pričom prijímateľ / partner bude informovaný o zozname svojich záväzkov na verejnej časti ITMS na základe jedinečného, ITMS automaticky generovaného variabilného symbolu. Riadiaci orgán je povinný výzvu na úhradu oznámiť dlžníkovi, že eviduje voči nemu pohľadávku, upozorniť ho na následky neuhradenia pohľadávky. Osobitná evidencia pohľadávok plynúcich zo zmluvy bude vedená v informačnom monitorovacom systéme, pričom do termínu sprístupnenia súvisiacich funkcionalít ITMS a jeho prepojenia na ISUF, budú takéto pohľadávky evidované manuálne v ISUF a výzva, resp. žiadosť o vrátenie finančných prostriedkov predkladaná poskytovateľom dlžníkovi, platobnej jednotke a certifikačnému orgánu len v listinnej podobe. 
Formulár žiadosti o vrátenie finančných prostriedkov spolu s pokynom k jeho vyplneniu je uvedený v prílohe 6a a 6b.
Pre splnenie právnych záväzkov prijímateľa / partnera vo vzťahu k vysporiadaniu finančných vzťahov sa vyžaduje uvedenie správnych bankových účtov a správneho, ITMS automaticky generovaného variabilného symbolu pri uskutočnení úhrady prostriedkov príkazom na SEPA inkaso v rámci ITMS2014+ na základe schváleného mandátu na inkaso v SEPA (príloha 7) platiteľom inkasa – prijímateľom / partnerom alebo platobným príkazom v banke podľa podmienok uvedených v zmluve uzatvorenej medzi poskytovateľom a prijímateľom / partnerom.
Ak prijímateľ / partner nevráti NFP alebo jeho časť na správne účty alebo pri uskutočnení úhrady neuvedie správny automaticky ITMS2014+ generovaný variabilný symbol , príslušný záväzok prijímateľa / partnera zostáva nesplnený a finančné vzťahy voči poskytovateľovi sa považujú za nevysporiadané. Mylná platba bude vrátená odosielateľovi do konca mesiaca nasledujúceho po mesiaci, v ktorom bola úhrada prijatá na účet certifikačného orgánu alebo platobnej jednotky.
Na účely zabezpečenia správnych a jednoznačných administratívnych, finančných a účtovných postupov pre spracovanie spätných tokov (vysporiadania finančných vzťahov) pri implementácii a realizácii prostriedkov EÚ a prostriedkov štátneho rozpočtu na spolufinancovanie, zabezpečenia triedenia príjmov a výdavkov podľa ekonomickej klasifikácie rozpočtovej klasifikácie pre správne sledovanie a vykazovanie aktuálneho dopadu finančných opráv a vrátených finančných prostriedkov v rámci realizácie spoločných programov Slovenskej republiky a Európskej únie financovaných z fondov Európskej únie a prostriedkov štátneho rozpočtu na schodok verejnej správy sú schémy a popis schém k vráteniu finančných prostriedkov upravené v metodickom usmernení Ministerstva financií SR č. 3/2015-U k schéme procesov vrátenia finančných prostriedkov v rámci finančného riadenia štrukturálnych fondov, Kohézneho fondu, Európskeho fondu pre rybné hospodárstvo a Európskeho námorného a rybárskeho fondu. 
V rámci implementácie finančných nástrojov sú pravidlá vrátenia príspevku na finančný nástroj a vysporiadanie finančných vzťahov upravené ustanoveniami § 19 až 21 zákona č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov. Prijímateľ je povinný vrátiť príspevok na finančný nástroj v súlade s podmienkami zmluvy o financovaní, a to najmä v prípadoch, ak došlo k porušeniu povinností podľa § 20 ods. 2 zákona č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov. Finančný sprostredkovateľ a konečný prijímateľ sú povinní vrátiť príspevok na finančný nástroj v súlade s podmienkami zmluvy, a to najmä ak došlo k porušeniu ich povinností v zmluve. V súlade s § 20 ods. 1 zákona č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov ak suma príspevku na finančný nástroj alebo jeho časti, ktorá sa má vrátiť, nepresiahne 100,00 EUR, tento príspevok na finančný nástroj alebo jeho časť poskytovateľ neuplatňuje a nevymáha.“.
17.	Kapitola 4.5.8.1 Vysporiadanie čistého prijímu (pôvodne 4.5.9.1) sa upravuje takto:
„Ak bol počas realizácie a v troch rokoch od ukončenia projektu (alebo do 30. septembra 2023, ktorý dátum je skorší) vytvorený čistý príjem z projektu, ktorý sa nezohľadnil v znížení príspevku prijímateľovi / partnerovi podľa zmluvy už pri poskytnutí (na základe paušálnej sadzby, výpočtu zníženého čistého príjmu alebo objektívnych skutočností), prijímateľ / partner podľa zmluvy je povinný vrátiť pomernú časť príspevku z prostriedkov EÚ na mimorozpočtový účet Ministerstva financií SR a tieto prostriedky certifikačný orgán odpočíta z výkazu výdavkov v žiadosti o platbu na Európsku komisiu. Ak je predpokladaný čistý príjem z projektu zohľadnený znížením príspevku prijímateľovi / partnerovi podľa zmluvy už pri poskytnutí, prijímateľ / partner podľa zmluvy je povinný vrátiť príspevok, len ak je vytvorený čistý príjem vyšší, ako bol predpokladaný čistý príjem podľa čl. 61 ods. 3 písm. b) alebo ods. 6 nariadenia Európskeho parlamentu a Rady (EÚ) č. 1303/2013. Pomernú časť príspevku z prostriedkov štátneho rozpočtu na spolufinancovanie je prijímateľ / partner podľa zmluvy povinný vrátiť na príjmový účet platobnej jednotky. Prostriedky uvoľnené vrátením čistého príjmu z projektu je možné opätovne použiť na nové výdavky v rámci programu.
Ak nastane podstatná zmena podmienok pre projekty generujúce čistý príjem počas monitorovania čistých príjmov v súlade s čl. 61 ods. 3 písm. b) alebo ods. 6 nariadenia Európskeho parlamentu a Rady (EÚ) č. 1303/2013, prijímateľ / partner podľa zmluvy postupuje v súlade so zmluvou o poskytnutí nenávratného finančného príspevku / zmluvy o financovaní alebo rozhodnutím o schválení žiadosti.
V prípade vytvorenia čistého príjmu z projektu v troch rokoch po ukončení projektu (alebo do 30. septembra 2023, ktorý dátum je skorší), vrátené finančné prostriedky budú takto odpočítané certifikačným orgánom v záverečnom výkaze výdavkov a záverečnej žiadosti o platbu / účtoch predloženej Európskej komisii, najneskôr však do 15. februára 2024 (čl. 59 ods. 5 nariadenia Európskeho parlamentu a Rady (EÚ, Euratom) č. 966/2012).
V prípade vzniku povinnosti vrátenia čistého príjmu podľa čl. 61 ods. 3 písm. b) alebo ods. 6 nariadenia Európskeho parlamentu a Rady (EÚ) č. 1303/2013 je prijímateľ / partner podľa zmluvy povinný vrátiť čistý príjem do 31. januára roku nasledujúceho po roku, v ktorom bol zostavená účtovná závierka za príslušné účtovné obdobie (resp. posledná účtovná závierka za viacročné sledované obdobie na základe dohodnutých podmienok v zmluve o poskytnutí nenávratného finančného príspevku medzi poskytovateľom a prijímateľom / partnerom podľa zmluvy) alebo, ak sa na prijímateľa / partnera podľa zmluvy vzťahuje povinnosť overenia účtovnej závierky audítorom v súlade s ustanoveniami zákona o účtovníctve o overovaní účtovnej závierky audítorom, po roku, v ktorom bola účtovná závierka overená. 
V prípade vzniku povinnosti vrátenia čistého príjmu počas realizácie projektu podľa čl. 61 ods. 3 písm. b) nariadenia Európskeho parlamentu a Rady (EÚ) č. 1303/2013 je prijímateľ / partner podľa zmluvy povinný vrátiť čistý príjem najneskôr ku dňu schválenia žiadosti o platbu (s príznakom záverečná) na projekt riadiacim orgánom, resp. požiadať o započítanie vykázaného čistého príjmu najneskôr v žiadosti o platbu (s príznakom záverečná) na projekt.
V prípade vzniku povinnosti vrátenia čistého príjmu podľa čl. 61 ods. 6 nariadenia Európskeho parlamentu a Rady (EÚ) č. 1303/2013 za účtovné obdobie roka 2023 je prijímateľ / partner podľa zmluvy povinný vrátiť čistý príjem do 31. januára 2024 vychádzajúc z údajov v účtovníctve do 30. septembra 2023. 
V prípade vzniku povinnosti odvodu výnosu je prijímateľ / partner podľa zmluvy povinný odviesť výnos do 31. januára roku nasledujúceho po roku, v ktorom vznikol výnos.
Prijímateľ / partner podľa zmluvy je povinný bezodkladne (od kedy sa o tejto skutočnosti dozvedel) požiadať riadiaci orgán o informáciu k podrobnostiam vrátenia čistého príjmu alebo odvodu výnosu (napr. číslo účtu, variabilný symbol) podľa podmienok zmluvy. V prípade, ak prijímateľ / partner podľa zmluvy príjem alebo výnos riadne a včas nevráti, resp. neodvedie, riadiaci orgán postupuje prostredníctvom žiadosti o vrátenie finančných prostriedkov.“.
18.	Kapitola 4.5.8.2 Vzájomné započítanie pohľadávok a záväzkov (pôvodne 4.5.9.2) sa upravuje takto:
Text posledného odseku bol odstránený.
19.	Kapitola 4.5.8.3 Odvod za porušenie finančnej disciplíny, správa a účtovanie pohľadávok (pôvodne 4.5.9.3) sa upravuje takto:
Pred posledný odsek sa vkladá nový odsek v nasledujúcom znení:
„V rámci implementácie finančných nástrojov v súlade s § 21 zákona č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov ak prijímateľ nevráti príspevok na finančný nástroj alebo jeho časť na základe žiadosti o vrátenie finančných prostriedkov, riadiaci orgán oznámi túto skutočnosť Úradu vládneho auditu, ktorý rozhodne o vrátení príspevku na finančný nástroj alebo jeho časti. Ak prijímateľ nevráti príspevok na finančný nástroj alebo jeho časť, Úrad vládneho auditu tento príspevok na finančný nástroj alebo jeho časť a penále vymáha v správnom konaní.“.
Posledný odsek sa upravuje nasledovne:
„Bližšie podmienky pre podrobnosti správy pohľadávok sú upravené v metodických usmerneniach a manuáloch Ministerstva financií SR, najmä v metodickom usmernení Ministerstva financií SR č. 4/2014-U k účtom platobnej jednotky a platobného orgánu / certifikačného orgánu v Štátnej pokladnici a k pohľadávkam v rámci programového obdobia 2004 – 2006, 2007 – 2013 a 2014 – 2020.“
20.	Kapitola 4.5.9 Odhad očakávaných výdavkov (pôvodne 4.5.10) sa upravuje takto:
Text v bodoch 1 až 6 sa upravuje nasledovne:
1.	Riadiaci orgán spracuje odhad očakávaných výdavkov na úrovni schválených projektov a operácií, ako aj na úrovni predpokladaných projektov a operácií, ktoré majú byť schválené a výdavky z nich realizované v nasledujúcom období v rozdelení na prioritné osi programu. Takto spracované podklady sú základom pre spracovanie prílohy, ktorú riadiaci orgán predkladá certifikačnému orgánu do 6. kalendárneho dňa v mesiaci, resp. v prípade odhadu očakávaných výdavkov k 31. decembru roku "n" do 15. januára roku "n+1". V prípade, ak je pre príslušný program zriadený sprostredkovateľský orgán, riadiaci orgán je oprávnený vyžiadať si čiastkový odhad sprostredkovateľského orgánu na preverenie. V prípade, že sprostredkovateľský orgán má svoju vlastnú platobnú jednotku, predkladá odhad očakávaných výdavkov priamo certifikačnému orgánu.
2.	Tabuľky vyplnené v stanovenej forme (príloha 8a) predloží riadiaci orgán príslušnej platobnej jednotke. Platobná jednotka v spolupráci s útvarom spravujúcim rozpočet príslušnej kapitoly preverí odhad očakávaných výdavkov pre rok "n" predložený riadiacim orgánom z hľadiska súladu s platným zákonom o štátnom rozpočte. Rovnako zohľadní odhad na roky "n+1", "n+2" a "n+3" pri príprave štátneho rozpočtu pre rok "n+1". Platobná jednotka pre potreby riadiaceho orgánu vyčísli odhad očakávaných výdavkov, presahujúci úroveň schváleného rozpočtu na rok "n". Po preverení postupuje odhad očakávaných výdavkov späť riadiacemu orgánu.
3.	Riadiaci orgán predloží vyplnenú tabuľku iba elektronicky na e-mailovú adresu odhady@mfsr.sk v stanovenej forme (príloha 8a) certifikačnému orgánu najneskôr do 6. kalendárneho dňa v mesiaci po skončení príslušného mesiaca, ku ktorému sa odhad vypracováva, resp. v prípade odhadu očakávaných výdavkov k 31. decembru roku "n" do 15. januára roku "n+1". Riadiaci orgán informuje certifikačný orgán, ak odhad očakávaných výdavkov prekročí sumu schváleného rozpočtu na rok "n" alebo informuje a zároveň zdôvodní, ak odhad očakávaných výdavkov prekročí sumu schváleného rozpočtu na rok "n" vrátane sumy finančných prostriedkov viazaných v roku "n-1". Podklady na spracovanie prílohy 8a si ponecháva riadiaci orgán. Odhad očakávaných výdavkov, ktorý vypracováva riadiaci orgán v spolupráci s platobnou jednotkou podľa údajov k 30. júnu bežného roka predkladá certifikačnému orgánu v termíne najneskôr do 30. júna (ak tento deň pripadá na deň pracovného pokoja, tak najbližší pracovný deň pred týmto termínom).
4.	Certifikačný orgán preverí odhad očakávaných výdavkov, predložený riadiacim orgánom, z hľadiska čerpania rozpočtových záväzkov na úrovni jednotlivých prioritných osí v nadväznosti na aktuálne finančné plány programov. Podkladom pre potreby vypracovania návrhu štátneho rozpočtu je odhad k 31. januáru, k 31. máju a k 30. júnu. Odhady sú vypracované na mesačnej báze s cieľom dôsledného monitorovania plnenia štátneho rozpočtu počas celého roka. Podkladom pre odhad očakávaných výdavkov predkladaný Európskej komisii je odhad zostavený k 31. decembru roku "n-1" a k 30. júnu roku "n".
5.	Odhad očakávaných výdavkov pre programy cieľa Európska územná spolupráca, pri ktorých Ministerstvo financií SR neplní funkciu certifikačného orgánu pre potreby prípravy a aktualizácie odhadov plnenia štátneho rozpočtu pre roky "n", "n+1", "n+2" a "n+3" spracováva platobná jednotka v spolupráci s národným orgánom a útvarom spravujúcim rozpočet príslušnej kapitoly. Vyplnenú tabuľku v stanovenej forme (príloha 8a) predkladá platobná jednotka certifikačnému orgánu elektronicky na e-mailovú adresu odhady@mfsr.sk mesačne do 6. kalendárneho dňa v mesiaci po skončení príslušného mesiaca, ku ktorému sa odhad vypracováva. Odhad slúži na zostavenie a monitorovanie vývoja štátneho rozpočtu.

21.	Kapitola 5.1 Účty certifikačného orgánu sa upravuje takto:
•	mimorozpočtové účty pre prostriedky z rozpočtu EÚ sú vedené v Štátnej pokladnici a operácie na nich sa vykonávajú na základe § 10 zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov;
•	Ministerstvo financií SR otvára pre certifikačný orgán mimorozpočtové účty samostatne pre každý program, pre programy financované spoločne z viacerých fondov otvára samostatné účty pre každý z fondov;
•	oprávnenie disponovať s finančnými prostriedkami týchto účtov majú poverení zamestnanci certifikačného orgánu;
•	tieto účty slúžia najmä na:
-	prijatie prostriedkov EÚ (počiatočná zálohová platba, ročná záloha, priebežná platba) a na ich prevod na príslušné príjmové účty platobných jednotiek (na základe certifikačným orgánom schválenej súhrnnej žiadosti o platbu / mimoriadnej súhrnnej žiadosti o platbu);
-	prevod prostriedkov EÚ na účet Európskej komisie v prípade, ak suma deklarovaných oprávnených výdavkov v účtoch je nižšia ako suma ročnej zálohy a priebežných platieb;
•	účty sú vedené v EUR;
•	účet / účty pre prostriedky EÚ sú úročené a úrok vzniknutý na účte sa použije na financovanie príslušného programu9;
•	bankové poplatky a dane z úrokov sú uhrádzané z vyrovnávacieho účtu pre príslušný fond;
•	zostatok prostriedkov prechádza po skončení kalendárneho roka automaticky do ďalšieho roka.
Certifikačný orgán otvára:
•	mimorozpočtový účet pre nezrovnalosti a vrátenie finančných prostriedkov EÚ vedený v EUR. Tento účet slúži na pripísanie vrátených prostriedkov EÚ od prijímateľov, okrem vymožených prostriedkov prostredníctvom Úradu vládneho auditu alebo Ministerstva financií SR na základe právoplatného rozhodnutia za porušenie finančnej disciplíny;
•	mimorozpočtové účty pre odvod prostriedkov EÚ vymožených prostredníctvom Úradu vládneho auditu alebo Ministerstva financií SR na základe právoplatného rozhodnutia za porušenie finančnej disciplíny, a to vrátane sumy zodpovedajúcej úroku z omeškania za prostriedky EÚ.
•	Účet pre nezrovnalosti a vrátenie finančných prostriedkov EÚ, ako aj účty pre odvod prostriedkov EÚ slúžia na prevod vrátených, resp. vymožených finančných prostriedkov na príslušné účty programov. Tieto účty nie sú úročené a bankové poplatky a iné náklady sú uhrádzané z vyrovnávacieho účtu. Zostatok finančných prostriedkov prechádza po skončení kalendárneho roka automaticky do ďalšieho roka.
Certifikačný orgán rovnako disponuje vyrovnávacími účtami pre jednotlivé fondy vedené v EUR. Tieto účty slúžia najmä na úhradu bankových poplatkov a daní z úrokov. Zostatok finančných prostriedkov prechádza po skončení kalendárneho roka automaticky do ďalšieho roka.
Bližšie podmienky pre účty certifikačného orgánu sú upravené v usmernení č. 4/2014-U k účtom platobnej jednotky a platobného orgánu / certifikačného orgánu v Štátnej pokladnici a k pohľadávkam v rámci programového obdobia 2004 –2006, 2007 – 2013 a 2014 – 2020.
22.	Kapitola 5.2 Účty platobnej jednotky sa upravuje takto:
•	rozpočtový výdavkový účet pre prostriedky EÚ a štátneho rozpočtu na spolufinancovanie pre programové obdobie 2014 – 2020 vedený v Štátnej pokladnici, na ktorom sa operácie vykonávajú v súlade so zákonom č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov. Účet je vedený v EUR a slúži na úhradu prostriedkov EÚ a štátneho rozpočtu na spolufinancovanie prijímateľom, resp. v rámci Programu Interreg V-A SK – CZ, Programu Interreg V-A SK – AT a Programu Interreg V-A SK – HU na úhradu prostriedkov EÚ hlavnému prijímateľovi zo Slovenskej republiky / Českej republiky / Rakúskej spolkovej republiky / Maďarska, ako aj úhradu prostriedkov štátneho rozpočtu na spolufinancovanie hlavnému cezhraničnému partnerovi zo Slovenskej republiky a na úhradu prostriedkov EÚ a štátneho rozpočtu na spolufinancovanie sprostredkovateľskému orgánu pre globálny grant;
•	rozpočtový príjmový účet pre programové obdobie 2014 – 2020 vedený v Štátnej pokladnici, ktorý sa využíva na príjem:
-	prostriedkov EÚ z účtu certifikačného orgánu na základe schválenej súhrnnej žiadosti o platbu / mimoriadnej súhrnnej žiadosti o platbu;
-	nezrovnalostí a iných vratiek za prostriedky EÚ zaradených do štátneho rozpočtu a za prostriedky spolufinancovania mimo odvodov z rozhodnutí Úradu vládneho auditu / Ministerstva financií SR za porušenie finančnej disciplíny; 
-	odvodov za porušenie finančnej disciplíny z rozhodnutí Úradu vládneho auditu / Ministerstva financií SR s prístupom k výpisom z účtu pre Úrad vládneho auditu na tento účet;
-	výnosov štátneho rozpočtu z poskytnutých prostriedkov prijímateľom;
-	zmluvnej pokuty;
•	oprávnenie disponovať s prostriedkami EÚ a štátneho rozpočtu na spolufinancovanie týchto účtov majú poverení zamestnanci platobnej jednotky;
•	rozpočtové účty platobných jednotiek nie sú úročené a úhrada nákladov (napr. bankové poplatky) je zabezpečovaná príslušnou rozpočtovou kapitolou; 
•	všetky platby pre projekty financované zo štrukturálnych fondov, Kohézneho fondu a Európskeho námorného a rybárskeho fondu musia byť označené v zmysle platnej schémy kódovania zdrojov v štátnom rozpočte a musia poskytovať prehľad (v členení prostriedky EÚ a štátneho rozpočtu na spolufinancovanie), koľko prostriedkov sa vyplatilo na daný projekt.
Bližšie podmienky pre účty platobnej jednotky sú upravené v usmernení č. 4/2014-U k účtom platobnej jednotky a platobného orgánu / certifikačného orgánu v Štátnej pokladnici a k pohľadávkam v rámci programového obdobia 2004 – 2006, 2007 – 2013 a 2014 – 2020.
23.	Kapitoly 5.5 Účty prijímateľa – štátna príspevková organizácia a iné subjekty verejnej správy, 5.6 Účty prijímateľa – vyšší územný celok, 5.7 Účty prijímateľa – obec, 5.8 Účty prijímateľa – rozpočtová a príspevková organizácia v zriaďovacej pôsobnosti VÚC a obce sa upravujú takto:
Odrážka „v prípade otvorenia účtu pre príjem prostriedkov EÚ a štátneho rozpočtu na spolufinancovanie v komerčnej banke v zahraničí, prijímateľ zodpovedá za úhradu všetkých nákladov spojených s realizáciou platieb na a z tohto účtu. Uvedené sa nevzťahuje na hlavného prijímateľa alebo prijímateľa – európske zoskupenie územnej spolupráce z Českej republiky v rámci Programu Interreg V-A SK – CZ, z Rakúskej spolkovej republiky v rámci Programu Interreg V-A SK – AT a z Maďarska v rámci Programu Interreg V-A SK – HU“ mení nasledovne „v prípade otvorenia účtu pre príjem prostriedkov EÚ a štátneho rozpočtu na spolufinancovanie v komerčnej banke v zahraničí, prijímateľ zodpovedá za úhradu všetkých nákladov spojených s realizáciou platieb na a z tohto účtu.“.
24.	Kapitola 5.10 Účty prijímateľa – v rámci implementácie finančných nástrojov sa upravuje takto:
Predmetná časť sa dopĺňa nasledovne:

-	„ak prijímateľ získa príspevky z viac ako jedného programu a/alebo z viac ako jednej prioritnej osi, je povinný zabezpečiť vedenie samostatného účtu pre príjem príspevku na finančný nástroj v Štátnej pokladnici / komerčnej banke alebo pobočke zahraničnej banky so sídlom v členskom štáte EÚ pre každý program / prioritnú os alebo zabezpečiť vhodné kódové označenie v členení na jednotlivé zdroje financovania;
-	účet pre príjem príspevku na finančný nástroj slúži na prijatie finančných prostriedkov určených na financovanie finančných nástrojov a ich správu a pre účely vykonávania činnosti prijímateľa v súvislosti s výkonom finančných nástrojov;
-	prijímateľ je povinný finančné prostriedky programu na účte pre príjem príspevku na finančný nástroj v súlade s čl. 38 ods. 6 nariadenia Európskeho parlamentu a Rady (EÚ) č. 1303/2013 účtovne odlíšiť od iných prostriedkov prijímateľa;
-	v prípade, ak prostriedky EÚ a štátneho rozpočtu na spolufinancovanie poskytnuté prijímateľovi prostredníctvom jednotlivých tranží sú úročené, je prijímateľ povinný použiť vzniknuté úroky v súlade s čl. 43 nariadenia Európskeho parlamentu a Rady (EÚ) č. 1303/2013 ods. 2, Systémom riadenia finančných nástrojov financovaných z Kohézneho fondu, Európskeho fondu regionálneho rozvoja a Európskeho sociálneho fondu na programové obdobie 2014 – 2020 a príslušnou zmluvou o financovaní;
-	prijímateľ si môže otvoriť viazaný účet na účely držby finančných prostriedkov vyplácaných po uplynutí obdobia oprávnenosti v súlade s čl. 42 nariadenia Európskeho parlamentu a Rady (EÚ) č. 1303/2013 a v súlade so zmluvou o financovaní;
-	účty sú vedené v EUR.“.
25.	Kapitola 6.3 Systém zálohových platieb sa upravuje takto:
Časť „Etapa poskytnutia zálohovej platby“, bod 1 sa upravuje nasledovne:
„1. Prijímateľ po začatí realizácie projektu predkladá žiadosť o platbu (poskytnutie zálohovej platby) riadiacemu orgánu v zmysle podmienok zmluvy o poskytnutí nenávratného finančného príspevku, a to maximálne do výšky 40 % z relevantnej časti rozpočtu projektu zodpovedajúcim 12 mesiacom realizácie aktivít projektu z prostriedkov zodpovedajúcich podielu EÚ a štátneho rozpočtu na spolufinancovanie. 
Výška maximálnej zálohovej platby sa vypočíta nasledovne:
•	v prípade, ak plánovaná dĺžka realizácie projektu nepresahuje 12 mesiacov, výška zálohovej platby predstavuje maximálne 40 % oprávnených výdavkov rozpočtu projektu zodpovedajúcich podielu EÚ a štátneho rozpočtu na spolufinancovanie;
•	v prípade, ak plánovaná dĺžka realizácie projektu presahuje 12 mesiacov, výška zálohovej platby sa vypočíta podľa nasledovného vzorca:
maximálna výška poskytnutej zálohovej platby	=	0,4	x	celková suma nenávratného finančného príspevku	x	12	
				celkový počet mesiacov realizácie			

26.	Kapitola 6.4 Systém zálohových platieb pre prijímateľov – štátne rozpočtové organizácie sa upravuje takto:
Časť „Etapa poskytnutia zálohovej platby“, bod „1.1 Kombinácia systému zálohových platieb a systému refundácie“ sa upravuje nasledovne:
V prípade kombinácie systému zálohových platieb a systému refundácie sa výška maximálnej zálohovej platby vypočíta nasledovne:
•	v prípade, ak plánovaná dĺžka realizácie projektu nepresahuje 12 mesiacov, výška zálohovej platby predstavuje maximálne 40 % oprávnených výdavkov rozpočtu projektu zodpovedajúcich podielu EÚ a štátneho rozpočtu na spolufinancovanie;
•	v prípade, ak plánovaná dĺžka realizácie projektu presahuje 12 mesiacov, výška zálohovej platby sa vypočíta podľa nasledovného vzorca:
maximálna výška poskytnutej zálohovej platby	=	0,4	x	celková suma nenávratného finančného príspevku	x	12	
				celkový počet mesiacov realizácie			
27.	Kapitola 6.6 Systém refundácie Programov Interreg V-A SK – CZ, Interreg V-A SK – AT a Interreg V-A SK – HU sa upravuje takto:
„Pre projekty projektových partnerstiev v rámci programov cieľa Európska územná spolupráca platia špecifiká stanovené nariadením Európskeho parlamentu a Rady (EÚ) č. 1299/2013. 
Prostriedky EÚ (Európskeho fondu regionálneho rozvoja) platobná jednotka poskytuje hlavným prijímateľom zo Slovenskej republiky / Českej republiky / Rakúskej spolkovej republiky / Maďarska v pomere stanovenom na projekt na základe skutočne vynaložených výdavkov partnerstva. Jednotliví partneri sú povinní realizovať výdavky najskôr z vlastných zdrojov, ktoré sú následne hlavnému prijímateľovi refundované v pomernej výške. 
Každá platba hlavnému prijímateľovi zo Slovenskej republiky / Českej republiky / Rakúskej spolkovej republiky / Maďarska z prostriedkov EÚ a štátneho rozpočtu na spolufinancovanie / národných príspevkov na spolufinancovanie je následne realizovaná prostredníctvom platobnej jednotky / orgánu zabezpečujúceho úhradu národného príspevku na spolufinancovanie v Českej republike / Rakúskej spolkovej republike / Maďarsku len do výšky súčtu pomerov prostriedkov EÚ a štátneho rozpočtu na spolufinancovanie / národných príspevkov na spolufinancovanie schváleného projektu.
Pre prijímateľov (hlavných prijímateľov) v rámci Programu Interreg V-A SK – CZ, Programu Interreg V-A SK – AT a Programu Interreg V-A SK – HU, pri ktorom vystupuje Slovenská republika ako riadiaci orgán aj certifikačný orgán, platia nasledovné zásady:
-	projekty alebo operácie v rámci programu zahrňujú prijímateľov (partnerov) z oboch štátov, s výnimkou projektov technickej pomoci a v prípade, ak je prijímateľom európske zoskupenie územnej spolupráce, 
-	jeden z prijímateľov projektu je určený za hlavného prijímateľa, ktorý takto v mene celého projektového partnerstva vystupuje a nesie zodpovednosť za celú realizáciu projektu.
Zmluvy o poskytnutí nenávratného finančného príspevku s hlavnými prijímateľmi uzatvára riadiaci orgán. Každá zmluva o poskytnutí nenávratného finančného príspevku obsahuje rozpočet projektu v EUR vrátane rozpočtov jednotlivých partnerov.
Pri predkladaní žiadosti o platbu (priebežná platba) postupuje hlavný prijímateľ / partner zo Slovenskej republiky / Českej republiky / Rakúskej spolkovej republiky / Maďarska nasledovne:
1.	Hlavný prijímateľ / partner zo Slovenskej republiky / Českej republiky / Rakúskej spolkovej republiky / Maďarska uhradí záväzky dodávateľovi / zhotoviteľovi z vlastných zdrojov.
2.	Hlavný prijímateľ / partner zo Slovenskej republiky / Českej republiky / Rakúskej spolkovej republiky / Maďarska elektronicky predkladá riadiacemu orgánu / zodpovednému subjektu určenému na národnej úrovni zoznam deklarovaných výdavkov v intervaloch stanovených riadiacim orgánom a za podmienok splnenia minimálnej výšky oprávnených výdavkov stanovenej riadiacim orgánom / zodpovedným subjektom určeným na národnej úrovni. 
3.	Hlavný prijímateľ / partner zo Slovenskej republiky / Českej republiky / Rakúskej spolkovej republiky / Maďarska elektronicky predkladá spolu so zoznamom deklarovaných výdavkov aj účtovné doklady1 (preukazujúce úhradu výdavkov) a relevantnú podpornú dokumentáciu, ktorej minimálny rozsah stanovuje Systém riadenia európskych štrukturálnych a investičných fondov na programové obdobie 2014 – 2020, resp. relevantnú podpornú dokumentáciu v súlade s usmernením riadiaceho orgánu / zodpovedného subjektu určeného na národnej úrovni.
4.	Riadiaci orgán / zodpovedný subjekt určený na národnej úrovni vykonáva kontrolu zoznamu deklarovaných výdavkov podľa čl. 23 nariadenia Európskeho parlamentu a Rady (EÚ) č. 1299/2013 a v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov (ustanovenia zákona č. 357/2015 Z. z. o finančnej kontrole a audite a o zmene a doplnení niektorých zákonov sa nevzťahujú na zodpovedný subjekt určený na národnej úrovni v Českej republike / Rakúskej spolkovej republike / Maďarsku) a na základe podmienok a postupov pre výkon kontroly zoznamu deklarovaných výdavkov definovaných Systémom riadenia európskych štrukturálnych a investičných fondov na programové obdobie 2014 – 2020, resp. v súlade s usmernením riadiaceho orgánu / zodpovedného subjektu určeného na národnej úrovni. 
V prípade zistenia nedostatkov v zozname deklarovaných výdavkov riadiaci orgán / zodpovedný subjekt na národnej úrovni vyzve hlavného prijímateľa / partnera, aby v stanovenej lehote odstránil nedostatky. Lehota na výkon kontroly zoznamu deklarovaných výdavkov môže byť riadiacim orgánom / zodpovedným subjektom určeným na národnej úrovni pozastavená. 
5.	Po vykonaní kontroly riadiaci orgán / zodpovedný subjekt určený na národnej úrovni výdavky deklarované hlavným prijímateľom / partnerom schváli (schváli deklarované výdavky v plnej výške), schváli v zníženej sume (schváli deklarované výdavky vo výške zníženej o sumu neoprávnených výdavkov), alebo zamietne bezodkladne21, najneskôr však v lehote do 90 kalendárnych dní od prijatia zoznamu deklarovaných výdavkov. Po schválení zoznamu deklarovaných výdavkov vo vyššie uvedených prípadoch v stanovenej lehote 90 kalendárnych dní od prijatia zoznamu deklarovaných výdavkov riadiaci orgán / zodpovedný subjekt určený na národnej úrovni zašle hlavnému prijímateľovi / partnerovi schválený zoznam deklarovaných výdavkov. Partner dva rovnopisy zoznamu deklarovaných výdavkov bezodkladne21 zašle hlavnému prijímateľovi.
6.	Hlavný prijímateľ na základe schválených zoznamov deklarovaných výdavkov od partnera zostaví žiadosť o platbu a zostavenú žiadosť o platbu spolu so schválenými zoznamami deklarovaných výdavkov predkladá riadiacemu orgánu elektronicky prostredníctvom ITMS a najneskôr do 31. decembra 2015 aj písomne za dodržania podmienok uvedených v bode 2.
7.	Riadiaci orgán vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 a v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov a na základe podmienok a postupu výkonu kontroly projektu definovaných v Systéme riadenia európskych štrukturálnych a investičných fondov na programové obdobie 2014 – 2020, resp. v súlade s ustanoveniami riadiaceho orgánu (skontroluje, či výdavky projektu boli uplatnené v súlade so zmluvou o poskytnutí nenávratného finančného príspevku). 
V prípade zistenia nedostatkov riadiaci orgán vyzve19 hlavného prijímateľa, aby v stanovenej lehote doplnil / zmenil žiadosť o platbu. Lehota na výkon kontroly žiadosti o platbu môže byť riadiacim orgánom pozastavená20.
Po vykonaní kontroly žiadosti o platbu riadiaci orgán žiadosť o platbu schváli (schváli deklarované výdavky v plnej výške), žiadosť o platbu schváli v zníženej sume (schváli deklarované výdavky vo výške zníženej o sumu neoprávnených výdavkov), alebo žiadosť o platbu zamietne bezodkladne21, najneskôr však v lehote 10 pracovných dní od prijatia žiadosti o platbu od hlavného prijímateľa riadiacim orgánom. Po schválení žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu od hlavného prijímateľa riadiacim orgánom, riadiaci orgán predloží príslušnú časť formulára žiadosti o platbu platobnej jednotke, ktorá postupuje v zmysle bodu 9a) 
8.	Riadiaci orgán v prípade vrátenia žiadosti o platbu z platobnej jednotky v zmysle:
a)	bodu 9a) vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 a v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov a na základe podmienok a postupov pre výkon kontroly žiadosti o platbu definovaných v Systéme riadenia európskych štrukturálnych a investičných fondov na programové obdobie 2014 – 2020, resp. v súlade s usmernením riadiaceho orgánu. 
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť20. 
Po vykonaní kontroly žiadosti o platbu riadiaci orgán žiadosť o platbu schváli (schváli deklarované výdavky v plnej výške), žiadosť o platbu schváli v zníženej sume (schváli deklarované výdavky vo výške zníženej o sumu neoprávnených výdavkov), alebo žiadosť o platbu zamietne bezodkladne21, najneskôr však v lehote 10 pracovných dní od prijatia žiadosti o platbu od platobnej jednotky v ITMS a po schválení žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu od platobnej jednotky v ITMS, riadiaci orgán predloží príslušnú časť formulára žiadosti o platbu platobnej jednotke, ktorá postupuje v zmysle bodu 9a).
b)	bodu 9b) a 9c) ii v prípade zistených nedostatkov, ktoré majú vplyv na výšku a / alebo oprávnenosť výdavkov vykoná kontrolu žiadosti o platbu podľa čl. 125 nariadenia Európskeho parlamentu a Rady (EÚ) č. 1303/2013 a v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov a na základe podmienok a postupov pre výkon kontroly žiadosti o platbu definovaných v Systéme riadenia európskych štrukturálnych a investičných fondov na programové obdobie 2014 – 2020, resp. v súlade s usmernením riadiaceho orgánu. V rámci nedostatkov bez vplyvu na výšku a / alebo oprávnenosť výdavkov sa uplatňuje bod 30 časti 3.2 Systému finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020.
Riadiaci orgán počas výkonu kontroly žiadosti o platbu môže schvaľovanie žiadosti o platbu pozastaviť20. 
Po vykonaní kontroly žiadosti o platbu riadiaci orgán žiadosť o platbu schváli (schváli deklarované výdavky v plnej výške), žiadosť o platbu schváli v zníženej sume (schváli deklarované výdavky vo výške zníženej o sumu neoprávnených výdavkov), alebo žiadosť o platbu zamietne bezodkladne21, najneskôr však v lehote 10 pracovných dní od prijatia žiadosti o platbu od platobnej jednotky v ITMS a po schválení žiadosti o platbu vo vyššie uvedených prípadoch, v stanovenej lehote 10 pracovných dní od prijatia žiadosti o platbu od platobnej jednotky v ITMS, riadiaci orgán predloží príslušnú časť formulára žiadosti o platbu platobnej jednotke, ktorá postupuje v zmysle bodu 9b).
9.	Platobná jednotka zostavuje súhrnnú žiadosť o platbu / mimoriadnu súhrnnú žiadosť o platbu zo žiadostí o platbu, pričom pri:
a)	žiadosti o platbu (priebežná platba) predloženej riadiacim orgánom v zmysle bodu 7 a 8a) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov do 5 pracovných dní od prijatia žiadosti o platbu v ITMS. Platobná jednotka overí súlad deklarovanej sumy so schváleným rozpočtom platobnej jednotky. Následne v stanovenej lehote schváli alebo neschváli žiadosť o platbu. V prípade jej schválenia platobná jednotka zahrnie sumu do nasledovnej súhrnnej žiadosti o platbu a v intervale dvakrát do mesiaca podľa stanovených termínov certifikačným orgánom predkladá súhrnnú žiadosť o platbu spolu s čiastkovým výkazom výdavkov certifikačnému orgánu prostredníctvom ITMS. V prípade neschválenia žiadosti o platbu, vracia predmetnú žiadosť o platbu v stanovenej lehote 5 pracovných dní od prijatia žiadosti o platbu v ITMS riadiacemu orgánu, ktorý postupuje podľa bodu 8a);
b)	žiadosti o platbu (priebežná platba) predloženej riadiacim orgánom v zmysle bodu 8b) vykoná kontrolu žiadosti o platbu v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov do 3 pracovných dní od prijatia žiadosti o platbu v ITMS a v tejto lehote žiadosť o platbu schváli alebo neschváli. Po schválení žiadosti o platbu platobná jednotka najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú predkladá certifikačnému orgánu najneskôr nasledujúci pracovný deň po jej zostavení. Certifikačný orgán následne postupuje podľa bodov B.10 až B.12. V prípade neschválenia žiadosti o platbu, vracia predmetnú žiadosť o platbu v stanovenej lehote 3 pracovných dní od prijatia žiadosti o platbu v ITMS riadiacemu orgánu, ktorý postupuje podľa bodu 8b);
c)	žiadosti o platbu (priebežná platba) vrátenej z certifikačného orgánu v zmysle bodu A.12 a A.13 za účelom odstránenia identifikovaných nedostatkov: 
i.	v prípade, ak sa dôvody vrátenia žiadosti o platbu z certifikačného orgánu týkajú úrovne platobnej jednotky, platobná jednotka odstráni zistené nedostatky na svojej úrovni a najneskôr nasledujúci pracovný deň, resp. podľa postupov a termínov stanovených certifikačným orgánom, zahrnie predmetnú žiadosť o platbu do mimoriadnej súhrnnej žiadosti o platbu, ktorú predkladá certifikačnému orgánu najneskôr nasledujúci pracovný deň po jej zostavení. Certifikačný orgán následne postupuje podľa bodov B.10 až B.12;
ii.	v prípade, ak sa dôvody vrátenia žiadosti o platbu z certifikačného orgánu týkajú úrovne riadiaceho orgánu, platobná jednotka najneskôr nasledujúci pracovný deň po prijatí žiadosti o platbu z certifikačného orgánu vracia predmetnú žiadosť o platbu riadiacemu orgánu, ktorý postupuje podľa bodu 8b);
d)	žiadosti o platbu (priebežná platba) (v rámci ktorej boli výdavky schválené certifikačným orgánom v plnej výške) vrátenej z certifikačného orgánu v zmysle bodu A.13 za účelom zaradenia do mimoriadnej súhrnnej žiadosti o platbu po prijatí informácie o záveroch certifikačného overovania platobná jednotka zahrnie predmetnú žiadosť o platbu najneskôr nasledujúci pracovný deň, resp. podľa postupov a termínov stanovených certifikačným orgánom do mimoriadnej súhrnnej žiadosti o platbu, ktorú predkladá certifikačnému orgánu najneskôr nasledujúci pracovný deň po jej zostavení. Certifikačný orgán následne postupuje podľa bodov B.10 až B.12.
A. Postup overenia súhrnnej žiadosti o platbu certifikačným orgánom:
A.10.V prípade predloženej súhrnnej žiadosti o platbu certifikačný orgán vykoná overenie na svojej úrovni, ktoré zahrňuje administratívne overenie, prípadne certifikačné overovanie. Taktiež overuje súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou. 
A.11.Ak certifikačný orgán na svojej úrovni vykoná overenie žiadosti o platbu zaradenej do súhrnnej žiadosti o platbu a toto overenie žiadosti o platbu:
a)	je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu A.12,
b)	nie je ukončené v lehote na overenie súhrnnej žiadosti o platbu, postupuje certifikačný orgán ďalej podľa bodu A.13.
A.12.Certifikačný orgán do 10 pracovných dní od prijatia súhrnnej žiadosti o platbu súhrnnú žiadosť o platbu schváli v plnej výške, schváli v zníženej výške o sumu žiadosti o platbu, v ktorej boli v rámci overovania certifikačným orgánom zistené nedostatky, schváli v zníženej výške o sumu žiadosti o platbu, ktorá je predmetom overovania, schvaľovanie pozastaví23 alebo neschváli. Žiadosť o platbu, v rámci ktorej boli zistené nedostatky, ktoré majú vplyv na výšku a / alebo oprávnenosť výdavkov certifikačný orgán vráti platobnej jednotke, ktorá postupuje podľa bodu 9c) a súhrnnú žiadosť o platbu certifikačný orgán schvaľuje v zníženej výške. 
A.13.Certifikačný orgán do 15 pracovných dní od prijatia súhrnnej žiadosti o platbu ukončí overovanie žiadosti o platbu zo súhrnnej žiadosti o platbu, ktorá bola schválená v zníženej výške v zmysle bodu A.12 (súhrnná žiadosť o platbu schválená v zníženej výške o sumu žiadosti o platbu, ktorá je predmetom overovania) a informuje platobnú jednotku o záveroch certifikačného overovania, v nadväznosti na ktoré platobná jednotka postupuje v zmysle bodu 9c) alebo 9d).
A.14.Certifikačný orgán v deň schválenia súhrnnej žiadosti o platbu a po jej spracovaní v ITMS informuje o schválení súhrnnej žiadosti o platbu platobnú jednotku v Slovenskej republike. 
A.15Platobná jednotka v Slovenskej republike je oprávnená ihneď, najneskôr do 3 pracovných dní po prijatí informácie o schválení súhrnnej žiadosti o platbu, zadať platobné príkazy na úhradu prostriedkov EÚ z rozpočtových výdavkov (z výdavkového účtu) priamo na účet hlavného prijímateľa zo Slovenskej republiky / Českej republiky / Rakúskej spolkovej republiky / Maďarska. V prípade hlavného prijímateľa zo Slovenskej republiky (štátna rozpočtová organizácia) platobná jednotka zabezpečí žiadosť o prevod prostriedkov EÚ rozpočtovým opatrením, prostredníctvom úpravy limitov výdavkov. Hlavný prijímateľ zo Slovenskej republiky / Českej republiky / Rakúskej spolkovej republiky / Maďarska je na základe písomnej zmluvy s projektovým partnerom zodpovedný za ďalší prevod prostriedkov EÚ svojim projektovým partnerom (v prípade ich existencie). 
	Zároveň, v prípade hlavného prijímateľa zo Slovenskej republiky platobná jednotka zadá platobné príkazy na úhradu prostriedkov štátneho rozpočtu z rozpočtových výdavkov (výdavkového účtu) na spolufinancovanie priamo na účet hlavného prijímateľa zo Slovenskej republiky. V prípade hlavného prijímateľa zo Slovenskej republiky (štátna rozpočtová organizácia) platobná jednotka zabezpečí žiadosť o prevod prostriedkov rozpočtovým opatrením, prostredníctvom úpravy limitov výdavkov za prostriedky štátneho rozpočtu na spolufinancovanie. Hlavný prijímateľ zo Slovenskej republiky je na základe písomnej zmluvy s projektovým partnerom zodpovedný za ďalší prevod prostriedkov štátneho rozpočtu na spolufinancovanie svojim projektovým partnerom zo Slovenskej republiky (v prípade ich existencie).
	V prípade, ak je viac projektových partnerov zo Slovenskej republiky a títo majú hlavného prijímateľa z Českej republiky / Rakúskej spolkovej republiky / Maďarska dochádza k prevodu prostriedkov v zmysle zmluvy o spolufinancovaní. Platobná jednotka zabezpečuje prevod prostriedkov štátneho rozpočtu na spolufinancovanie hlavnému cezhraničnému partnerovi a ten ich následne na základe písomných zmlúv s projektovými partnermi prevedie ostatným partnerom zo Slovenskej republiky. O prevode finančných prostriedkov hlavnému cezhraničnému partnerovi zo Slovenskej republiky platobná jednotka do 3 pracovných dní informuje hlavného prijímateľa Českej republiky / Rakúskej spolkovej republiky / Maďarska a orgán zabezpečujúci úhradu národného príspevku na spolufinancovanie v Českej republike / Rakúskej spolkovej republike / Maďarsku.
	Prevod národných príspevkov na spolufinancovanie hlavnému prijímateľovi z Českej republike / Rakúskej spolkovej republike / Maďarska zabezpečuje orgán zabezpečujúci úhradu národného spolufinancovania v Českej republike / Rakúskej spolkovej republike / Maďarsku.
A.16.Certifikačný orgán spravidla v lehote 10 pracovných dní od schválenia súhrnnej žiadosti o platbu, resp. v závislosti od zostatku na mimorozpočtovom účte prevádza prostriedky EÚ na príslušný príjmový účet platobnej jednotky v Slovenskej republike.
A.17.Hlavný prijímateľ a hlavný cezhraničný partner sú povinní pri každej nasledujúcej žiadosti o platbu, resp. najneskôr pri žiadosti o platbu (s príznakom záverečná) predložiť výpisy z účtu preukazujúce prevod prostriedkov EÚ a štátneho rozpočtu na spolufinancovanie jednotlivým partnerom projektu.
B. Postup overenia mimoriadnej súhrnnej žiadosti o platbu certifikačným orgánom:
B.10.V prípade predloženej mimoriadnej súhrnnej žiadosti o platbu certifikačný orgán vykoná overenie na svojej úrovni, ktoré zahrňuje len administratívne overenie. Taktiež overuje mimoriadnu súhrnnú žiadosť o platbu z hľadiska neprekročenia / dodržania celkovej alokácie podľa prioritných osí na základe čiastkového výkazu výdavkov predloženého platobnou jednotkou.
B.11.Certifikačný orgán mimoriadnu súhrnnú žiadosť o platbu schváli alebo neschváli do 7 pracovných dní od prijatia mimoriadnej súhrnnej žiadosti o platbu.
B.12.Certifikačný orgán v deň schválenia mimoriadnej súhrnnej žiadosti o platbu a po jej spracovaní v ITMS informuje o schválení mimoriadnej súhrnnej žiadosti o platbu platobnú jednotku.
B.13.Platobná jednotka v Slovenskej republike je oprávnená ihneď, najneskôr do 3 pracovných dní po prijatí informácie o schválení mimoriadnej súhrnnej žiadosti o platbu, zadať platobné príkazy na úhradu prostriedkov EÚ z rozpočtových výdavkov (z výdavkového účtu) priamo na účet hlavného prijímateľa zo Slovenskej republiky / Českej republiky / Rakúskej spolkovej republiky / Maďarska. V prípade hlavného prijímateľa zo Slovenskej republiky (štátna rozpočtová organizácia) platobná jednotka zabezpečí žiadosť o prevod prostriedkov EÚ rozpočtovým opatrením, prostredníctvom úpravy limitov výdavkov. Hlavný prijímateľ zo Slovenskej republiky / Českej republiky / Rakúskej spolkovej republiky / Maďarska je na základe písomnej zmluvy s projektovým partnerom zodpovedný za ďalší prevod prostriedkov EÚ svojim projektovým partnerom (v prípade ich existencie).
	Zároveň, v prípade hlavného prijímateľa zo Slovenskej republiky platobná jednotka zadá platobné príkazy na úhradu prostriedkov štátneho rozpočtu z rozpočtových výdavkov (výdavkového účtu) na spolufinancovanie priamo na účet hlavného prijímateľa zo Slovenskej republiky. V prípade hlavného prijímateľa zo Slovenskej republiky (štátna rozpočtová organizácia) platobná jednotka zabezpečí žiadosť o prevod prostriedkov rozpočtovým opatrením, prostredníctvom úpravy limitov výdavkov za prostriedky štátneho rozpočtu na spolufinancovanie. Hlavný prijímateľ zo Slovenskej republiky je na základe písomnej zmluvy s projektovým partnerom zodpovedný za ďalší prevod prostriedkov štátneho rozpočtu na spolufinancovanie svojim projektovým partnerom zo Slovenskej republiky (v prípade ich existencie).
	V prípade, ak je viac projektových partnerov zo Slovenskej republiky a títo majú hlavného prijímateľa z Českej republiky / Rakúskej spolkovej republiky / Maďarska dochádza k prevodu prostriedkov v zmysle zmluvy o spolufinancovaní. Platobná jednotka zabezpečuje prevod prostriedkov štátneho rozpočtu na spolufinancovanie hlavnému cezhraničnému partnerovi a ten ich následne na základe písomných zmlúv s projektovými partnermi prevedie ostatným partnerom zo Slovenskej republiky. O prevode finančných prostriedkov hlavnému cezhraničnému partnerovi zo Slovenskej republiky platobná jednotka 3 pracovných dní informuje hlavného prijímateľa Českej republiky / Rakúskej spolkovej republiky / Maďarska a orgán zabezpečujúci úhradu národného príspevku na spolufinancovanie v Českej republike / Rakúskej spolkovej republike / Maďarsku.
	Prevod národných príspevkov na spolufinancovanie hlavnému prijímateľovi z Českej republike / Rakúskej spolkovej republike / Maďarska zabezpečuje orgán zabezpečujúci úhradu národného spolufinancovania v Českej republike / Rakúskej spolkovej republike / Maďarsku.
B.14.Certifikačný orgán spravidla v lehote 10 pracovných dní od schválenia mimoriadnej súhrnnej žiadosti o platbu, resp. v závislosti od zostatku na mimorozpočtovom účte prevádza prostriedky EÚ na príslušný príjmový účet platobnej jednotky v Slovenskej republike.
B.15.Hlavný prijímateľ a hlavný cezhraničný partner sú povinní pri každej nasledujúcej žiadosti o platbu, resp. najneskôr pri žiadosti o platbu (s príznakom záverečná) predložiť výpisy z účtu preukazujúce prevod prostriedkov EÚ a štátneho rozpočtu na spolufinancovanie jednotlivým partnerom projektu.
V prípade, ak hlavný prijímateľ, resp. partneri uhrádzajú svoje výdavky spojené s projektom v inej mene ako EUR, príslušné účtovné doklady vystavené dodávateľom / zhotoviteľom v tejto mene sú platobnou jednotkou preplácané v EUR. Do žiadosti o platbu zahrnie hlavný prijímateľ oprávnené výdavky prepočítané na menu EUR mesačným kurzom Európskej komisie platným v tom mesiaci, v ktorom partner zostaví zoznam deklarovaných výdavkov. Tento kurz Európska komisia zverejňuje každý mesiac na webovom sídle www.ec.europa.eu/budget a zároveň je zverejňovaný aj na webovom sídle príslušného programu. 
Riadiaci orgán najneskôr do 31. decembra 2015 uchováva originál žiadosti o platbu, originál návrhu správy z kontroly (ak je relevantné), originál správy z kontroly, výpisy z účtov, jeden rovnopis účtovných dokladov alebo kópie18 účtovných dokladov označené podpisom štatutárneho orgánu hlavného prijímateľa / partnera a jeden rovnopis podpornej dokumentácie k žiadosti o platbu alebo kópie18 podpornej dokumentácie označené podpisom štatutárneho orgánu hlavného prijímateľa / partnera.
Platobná jednotka uchováva originál súhrnnej žiadosti o platbu / mimoriadnej súhrnnej žiadosti o platbu a formuláre žiadosti o platbu, resp. príslušnú časť formulárov žiadosti o platbu.“.
28.	Kapitola 6.7 Systém finančných tokov pri implementácii finančných nástrojov sa upravuje takto:
Vypúšťa sa druhý odsek (Žiadosť o platbu (finančné nástroje) zahŕňa výdavok týkajúci sa implementácie finančných nástrojov, sumu programových príspevkov vyplatených na finančný nástroj a sumu vyplatenú ako oprávnený výdavok konečnému prijímateľovi (v členení za zdroj EÚ, zdroj štátneho rozpočtu na spolufinancovanie a súkromné zdroje).).
Odkazy na zákon č. 502/2001 Z. z. o finančnej kontrole a vnútornom audite sa nahrádzajú odkazom na zákon č. 357/2015 Z. z. o finančnej kontrole a audite a o zmene a doplnení niektorých zákonov a odkazy na Systém riadenia Európskych štrukturálnych a investičných fondov na programové obdobie 2014 – 2020 sa nahrádza odkazom na Systém riadenia finančných nástrojov financovaných z Kohézneho fondu, Európskeho fondu regionálneho rozvoja a Európskeho sociálneho fondu.
V časti „Etapa poskytnutia prvej žiadosti o platbu (finančné nástroje)“ sa bod 1 upravuje nasledovne:
„Prijímateľ predkladá prvú žiadosť o platbu (finančné nástroje) riadiacemu orgánu v zmysle podmienok zmluvy o financovaní, a to maximálne do výšky 25 % z celkovej sumy programového príspevku na finančný nástroj elektronicky prostredníctvom ITMS a najneskôr do 31. decembra 2015 aj písomne.".
29.	Kapitola 8.1 Nezrovnalosti sa upravuje takto:
 „V súlade s nariadením Európskeho parlamentu a Rady (EÚ) č. 1303/2013 s delegovaným nariadením Komisie (EÚ) č. 2015/1970 sa pod pojmom:
•	"nezrovnalosť" rozumie akékoľvek porušenie práva Únie alebo vnútroštátneho práva týkajúceho sa jeho uplatňovania, vyplývajúce z konania alebo opomenutia hospodárskeho subjektu, ktorý sa zúčastňuje na vykonávaní európskych štrukturálnych a investičných fondov, dôsledkom čoho je alebo by bol negatívny dopad na rozpočet Únie zaťažením všeobecného rozpočtu neoprávneným výdavkom;
•	"systémová nezrovnalosť" rozumie každá nezrovnalosť, ktorá sa môže vyskytnúť opakovane, s vysokou pravdepodobnosťou výskytu pri podobnom type operácií a ktorá je dôsledkom závažného nedostatku účinného fungovania systémov riadenia a kontroly, a to vrátane nestanovenia vhodných postupov. V prípade zistenia systémovej nezrovnalosti členský štát je povinný rozšíriť svoje vyšetrovanie na všetky operácie, ktoré by mohli byť negatívne ovplyvnené systémovou nezrovnalosťou;
•	"podozrenie z podvodu" rozumie nezrovnalosť, ktorá vyvolá začatie správneho alebo súdneho konania na vnútroštátnej úrovni s cieľom zistiť existenciu úmyselného správania, najmä podvodu podľa čl. 1 ods. 1 písm. a) Dohovoru vypracovaného na základe článku K.3 Zmluvy o Európskej únii o ochrane finančných záujmov Európskych spoločenstiev;
•	"prvý správny alebo súdny nález" rozumie prvý písomný posudok príslušného orgánu (správneho alebo súdneho) so závermi na základe určitých skutočností o tom, že k nezrovnalosti došlo, bez toho, aby bola dotknutá možnosť, že tento záver sa možno bude musieť následne prehodnotiť alebo zrušiť v dôsledku vývoja v priebehu správneho alebo súdneho postupu
•	"závažný nedostatok v účinnom fungovaní systému riadenia a kontroly" rozumie nedostatok, ktorý vyžaduje podstatné zlepšenie systému, ktorý vystavuje európsky štrukturálny a investičný fond závažnému riziku nezrovnalostí a ktorého existencia nie je zlučiteľná s audítorským stanoviskom bez výhrad k fungovaniu systému riadenia a kontroly;
•	"finančná oprava" sa rozumie úprava výdavkov následkom porušenia uplatniteľného práva Únie alebo vnútroštátneho práva, ktoré boli vykázané Európskej komisii alebo sú predmetom schvaľovania na národnej úrovni. Finančnú opravu je možné vykonať režimom ex ante, t. j. vo fáze pred schválením a úhradou deklarovaných výdavkov alebo režimom ex post, t. j. vo fáze po schválení a realizovanej úhrade deklarovaných výdavkov. Európska komisia pri rozhodovaní o finančnej oprave dodržiava zásadu proporcionality tým, že zohľadní povahu a závažnosť porušenia uplatniteľného práva Únie alebo vnútroštátneho práva a jeho finančné dôsledky pre rozpočet EÚ. Členské štáty vykonávajú požadované finančné opravy v súvislosti s individuálnymi alebo systémovými nezrovnalosťami zistenými v jednotlivých fázach implementácie a financovania operácií a programov.
Nezrovnalosť vznikne v dôsledku porušenia právnych predpisov EÚ alebo Slovenskej republiky, prípadne porušením zmluvných dokumentov, ktoré upravujú pravidlá a podmienky pre poskytnutie alebo použitie finančných prostriedkov EÚ a finančných prostriedkov štátneho rozpočtu na spolufinancovanie, úmyselného alebo spôsobeného z nedbanlivosti, pričom toto porušenie vyplýva z konania alebo opomenutia konania subjektu (riadiaceho orgánu alebo prijímateľa / partnera) a jeho dôsledkom je alebo by mohlo byť poškodenie rozpočtu EÚ alebo rozpočtu verejnej správy. Pre vznik nezrovnalosti forma zavinenia nie je rozhodujúca, nezrovnalosti, ktoré majú charakter trestných činov (napr. poškodzovania finančných záujmov ES, podvodov, korupcie, prijímania úplatku, podplácania atď.) sú nezrovnalosti spôsobené úmyselným konaním alebo z nedbanlivosti. Za nezrovnalosť sa považuje aj porušenie právnych prepisov EÚ alebo Slovenskej republiky, ktoré vo svojich ustanoveniach chránia finančné záujmy EÚ. Nezrovnalosti sa môžu vyskytovať na všetkých úrovniach v procese implementácie a finančného riadenia štrukturálnych fondov, Kohézneho fondu a Európskeho námorného a rybárskeho fondu, tzn. vrátane úrovne konania, resp. opomenutia konania prijímateľa alebo partnera, pokiaľ neboli dodržané podmienky poskytnutia alebo použitia finančných prostriedkov EÚ.
Z pohľadu legislatívy Slovenskej republiky má na vznik nezrovnalosti priamy dopad najmä: 
•	porušenie finančnej disciplíny podľa § 31 ods. 1 zákona č. 523/2004 Z. z. o rozpočtových pravidlách verejnej správy, pričom § 31 zákona č. 523/2004 Z. z. o rozpočtových pravidlách verejnej správy definuje jednotlivé skutkové podstaty porušenia finančnej disciplíny. Nezrovnalosť nemusí vždy predstavovať porušenie finančnej disciplíny a naopak porušenie finančnej disciplíny nemusí vždy zodpovedať nezrovnalosti;
•	porušenie pravidiel a postupov verejného obstarávania podľa rozhodnutia Komisie č. C(2013) 9527 o stanovení a schválení usmernení o určení finančných opráv v platnom znení, ktoré má Komisia uplatňovať na výdavky financované Úniou v rámci zdieľaného hospodárenia pri nedodržaní pravidiel verejného obstarávania a podľa zákona č. 25/2006 Z. z. o verejnom obstarávaní; 
•	porušenie ochrany hospodárskej súťaže podľa zákona č. 136/2001 Z. z. o ochrane hospodárskej súťaže a o zmene a doplnení niektorých zákonov v znení neskorších predpisov najmä pre prípady kartelov, zneužívania dominantného postavenia, vertikálnych dohôd, koncentrácie alebo obmedzenia hospodárskej súťaže; 
•	protiprávne konanie ako trestný čin podľa zákona č. 300/2005 Z. z. trestný zákon v znení neskorších predpisov najmä pre trestné činy poškodzovania finančných záujmov ES, subvenčný podvod alebo machinácie pri verejnom obstarávaní a verejnej dražbe. 
V prípade podozrenia alebo zistenia závažného nedostatku alebo systémovej nezrovnalosti môže certifikačný orgán v odôvodnených prípadoch, pozastaviť platby pre príslušný program, resp. relevantnú časť programu alebo znížiť výšku deklarovaných výdavkov v rámci výkazu výdavkov, pričom následne informuje orgán auditu, riadiaci orgán a platobnú jednotku pre príslušný program.
Podrobné postupy pre fázy vývoja nezrovnalostí, riešenie nezrovnalostí a súvisiace úlohy a zodpovednosti zapojených subjektov do procesu finančného riadenia štrukturálnych fondov, Kohézneho fondu a Európskeho námorného a rybárskeho fondu sú upravené v metodickom usmernení Ministerstva financií SR č. 2/2015 – U k nezrovnalostiam a finančným opravám v rámci finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020.“.
30.	Kapitola 8.1 Nezrovnalosti sa upravuje takto:
„V rámci systému ochrany finančných záujmov legislatíva EÚ určuje povinnosti členským štátom pre oznamovanie a administráciu nezrovnalostí, individuálnych alebo systémových nezrovnalostí a podozrenia z podvodu. Na účely ďalšieho využitia informácií oznamovaných Európskemu úradu pre boj proti podvodom, legislatíva EÚ určuje rozsah informácií a údajov, ktoré sú poskytované v štruktúre podľa dokumentu správa o zistenej nezrovnalosti.
Slovenská republika je povinná v súlade s čl. 122 nariadenia Európskeho parlamentu a Rady (EÚ) č. 1303/2013 predchádzať, zisťovať a opravovať nezrovnalosti a vymáhať neoprávnene vyplatené sumy spolu s úrokmi z omeškania. O nezrovnalostiach, ktoré presahujú 10 000 EUR za prostriedky EÚ a o nezrovnalostiach, ktoré boli predmetom prvého správneho alebo súdneho nálezu, ako aj o významnom pokroku v rámci správnych konaní / súdnych konaní členský štát je povinný informovať Európsku komisiu. V rámci oznamovacej povinnosti členského štátu sú podľa čl. 122 ods. 2 nariadenia Európskeho parlamentu a Rady (EÚ) č. 1303/2013 stanovené výnimky z oznamovacej povinnosti pre tieto prípady zistených nezrovnalostí: 
•	prípady, keď realizácia operácie zlyhala úplne alebo čiastočne v dôsledku konkurzu prijímateľa alebo partnera; 
•	prípady, na ktoré prijímateľ alebo partner upozornil riadiaci orgán alebo certifikačný orgán dobrovoľne a skôr, ako niektorý z týchto orgánov danú nezrovnalosť zistil, či už pred alebo po vyplatení verejného príspevku; 
•	prípady, ktoré zistil a opravil riadiaci orgán alebo certifikačný orgán pred zahrnutím príslušných výdavkov do výkazu výdavkov, ktorý sa predkladá Európskej komisii.
Vo všetkých ostatných prípadoch, najmä v prípadoch predchádzajúcich konkurzu alebo v prípadoch podozrenia z podvodu sa zistené nezrovnalosti a súvisiace preventívne a nápravné opatrenia oznamujú Európskej komisii podľa podmienok stanovených v delegovaných nariadeniach Komisie (EÚ) č. 2015/1970 a č.2015/1974. Vo vzťahu k nezrovnalostiam bez finančného dopadu je Slovenská republika povinná oznamovať iba prípady nezrovnalostí zistených vo fáze pred výkonom platby prijímateľovi alebo partnerovi, ak ide súčasne o prípady podozrenia z podvodu alebo prípady, ktoré predchádzajú konkurzu prijímateľa alebo partnera.
Vo vzťahu k nezrovnalostiam bez finančného dopadu a zároveň prípadom podozrenia z podvodu, v nadväznosti na platnú právnu úpravu štátne orgány, vyššie územné celky, obce a iné povinné osoby sú povinné bez meškania oznamovať orgánom činným v trestnom konaní skutočnosti nasvedčujúce tomu, že bol spáchaný trestný čin.
Štruktúra kódov Európskeho úradu pre boj proti podvodom (OLAF EK) pre kvalifikáciu nezrovnalosti je uvedená v prílohe 4.
Z hľadiska určenia zásad systému riadenia a kontroly a zodpovedností národných orgánov priamo zapojených do procesu implementácie, nezrovnalosť môže zistiť riadiaci orgán, platobná jednotka, certifikačný orgán, orgán auditu alebo spolupracujúci orgán.
V rámci národných kontrolných alebo správnych orgánov môže nezrovnalosť zistiť aj Najvyšší kontrolný úrad SR, Úrad vládneho auditu, Úrad pre verejné obstarávanie, Protimonopolný úrad, Národná kriminálna agentúra Prezídia Policajného zboru alebo Úrad vlády SR v rámci výkonu svojich kompetencií. Nezrovnalosť môžu zistiť aj orgány Európskej komisie, Európsky dvor audítorov alebo Európsky úrad pre boj proti podvodom v rámci výkonu auditov a vyšetrovaní.
Nezrovnalosť môže zistiť samotný prijímateľ, partner, užívateľ alebo tretí subjekt, ktorý bezodkladne oznámi zistenú nezrovnalosť a predloží dokumenty preukazujúce zistenú nezrovnalosť riadiacemu orgánu. Následne je riadiaci orgán povinný zdokumentovať podozrenie z nezrovnalosti alebo zistenú nezrovnalosť v ITMS.
V rámci implementácie finančných nástrojov môže nezrovnalosť identifikovať samotný prijímateľ, ktorý identifikovanú nezrovnalosť bezodkladne oznámi zmluvnej strane podľa štruktúry uvedenej v prílohe 10 tohto materiálu riadiacemu orgánu a certifikačnému orgánu. Ak finančný sprostredkovateľ alebo konečný prijímateľ zistí nezrovnalosť, je povinný to bezodkladne oznámiť poskytovateľovi a prijímateľovi. 
Subjekty zapojené do systému riadenia a kontroly na národnej úrovni sú povinné všetky podozrenia z nezrovnalostí alebo zistené nezrovnalosti bezodkladne oznámiť riadiacemu orgánu. V súlade so všeobecnými zásadami systému riadenia a kontroly podľa čl. 72 písm. h) nariadenia Európskeho parlamentu a Rady (EÚ) č. 1303/2013 je Slovenská republika povinná zabezpečiť najmä prevenciu, zisťovanie a opravu nezrovnalostí vrátane podvodu a vymáhania neoprávnene vyplatených súm vrátane všetkých úrokov z omeškania. Za riešenie nezrovnalostí v rámci programu je v podmienkach Slovenskej republiky zodpovedný riadiaci orgán. V prípade, ak riadiaci orgán poverí sprostredkovateľský orgán zodpovednosťou za riešenie nezrovnalostí, konečná zodpovednosť riadiaceho orgánu za riešenie nezrovnalostí v rámci programu tým nie je dotknutá.
Nezrovnalosť sa na národnej úrovni formálne zdokumentuje schválením správy o zistenej nezrovnalosti, a to v nadväznosti na schválenie / prerokovanie / zaslanie / oboznámenie / doručenie oficiálneho dokumentu podľa typu vykonanej kontroly / auditu / overovania, resp. nadobudnutie právoplatnosti rozhodnutia vydaného v správnom / súdnom konaní.
Podrobnosti pre zdokumentovanie nezrovnalosti a kvalifikáciu nezrovnalosti v jednotlivých prípadoch sú upravené v metodickom usmernení Ministerstva financií SR č. 2/2015-U k nezrovnalostiam a finančným opravám v rámci finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 v platnom znení.
Ak riadiaci orgán, certifikačný orgán, orgán auditu alebo príslušný orgán, ktorý vydáva rozhodnutie v správnom konaní získa nové alebo dodatočné informácie podľa čl. 122 ods. 2 nariadenia Európskeho parlamentu a Rady (EÚ) č. 1303/2013 alebo čl. 4 delegovaného nariadenia Komisie (EÚ) č. 2015/1970, najmä o významnom pokroku a výsledku v rámci správnych konaní a súdnych konaní, uložených správnych alebo trestných sankcií alebo potrebe opravy už oznámených údajov aktualizuje správu o zistenej nezrovnalosti.
Riadiaci orgán, certifikačný orgán, orgán auditu alebo príslušný orgán, ktorý vydáva rozhodnutie v správnom konaní je povinný aktualizovať údaje o nezrovnalosti v ITMS a zabezpečiť oznamovaciu povinnosť voči certifikačnému orgánu a riadiacemu orgánu.
V súlade s čl. 2 delegovaného nariadenia Komisie (EÚ) č. 2015/1974 certifikačný orgán na základe zhromaždených údajov o oznámených nezrovnalostiach vypracuje súhrnný prehľad počiatočných správ o zistenej nezrovnalosti štvrťročne (k 15. máju, k 15. augustu, k 15. novembru a k 15. februáru), v ktorom uvedie nezrovnalosti podľa podmienok čl. 122 nariadenia Európskeho parlamentu a Rady (EÚ) č. 1303/2013 a čl. 3 delegovaného nariadenia Komisie (EÚ) č. 2015/1970. O zistených počiatočných nezrovnalostiach informuje orgán zabezpečujúci ochranu finančných záujmov v nasledujúcej štvrťročnej správe o nezrovnalostiach Európsky úrad pre boj proti podvodom. Informácie o nezrovnalostiach nepresahujúcich čiastku 10 000 EUR predkladá orgán zabezpečujúci ochranu finančných záujmov Európskej komisii výlučne na jej žiadosť. Následné správy o zistených nezrovnalostiach podľa čl. 2 ods. 2 delegovaného nariadenia Komisie (EÚ) č. 2015/1974 orgán zabezpečujúci ochranu finančných záujmov je povinný oznámiť Európskemu úradu pre boj proti podvodom na základe dostupných aktualizácií v ITMS.
Orgán zabezpečujúci ochranu finančných záujmov je povinný okamžite oznámiť Európskej komisii a v prípade potreby ostatným dotknutým členským štátom nezrovnalosti, ktoré môžu mať následky mimo územia SR. Ide najmä o prípady nezrovnalostí spojených s nadnárodnými spoločnosťami, ktoré prostredníctvom svojich dcérskych organizácií pôsobia na území viacerých členských štátov EÚ alebo prípady nezrovnalostí zistených v rámci programov Európskej územnej spolupráce v rámci projektov realizovaných na princípe partnerstva. 
Podrobnosti pre zdokumentovanie nezrovnalosti, kvalifikáciu nezrovnalosti a ich oznamovanie sú upravené v metodickom usmernení Ministerstva financií SR č. 2/2015-U k nezrovnalostiam a finančným opravám v rámci finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 v platnom znení.“.
31.	Kapitola 8.1.1.1 Nezrovnalosti bez finančného dopadu a 8.1.1.2 Oznamovanie nezrovnalostí Európskemu úradu pre boj proti podvodom“ sa začlenením do kapitoly 8.1 Nezrovnalosti vypúšťa.
32.	Kapitola 8.2 Finančné opravy sa upravuje takto:
„Finančné opravy v súlade s čl. 143 až 147 nariadenia Európskeho parlamentu a Rady (EÚ) č. 1303/2013 vykonáva Slovenská republika alebo Európska komisia. Finančné opravy v súvislosti s individuálnymi alebo systémovými nezrovnalosťami zistenými v projektoch alebo programoch pozostávajú zo zrušenia celého príspevku na program alebo jeho časti.
Ak Európska komisia navrhne finančnú opravu, členský štát má príležitosť preukázať na základe preskúmania dotknutej dokumentácie, že rozsah nezrovnalosti je menší ako je vyhodnotenie Európskej komisie. Po dohode s Európskou komisiou môže riadiaci orgán proporčne obmedziť rozsah preskúmania dotknutej dokumentácie a s výnimkou odôvodnených prípadov môže byť lehota preskúmania predĺžená o najviac dva mesiace podľa čl. 145 ods. 2 nariadenia Európskeho parlamentu a Rady (EÚ) č. 1303/2013. 
V súlade s čl. 145 ods. 4 nariadenia Európskeho parlamentu a Rady (EÚ) č. 1303/2013 pokiaľ riadiaci orgán (členský štát) neakceptuje predbežné závery k zisteniam Európskej komisie, v záujme potvrdenia, že Európska komisia disponuje všetkými relevantnými a dostupnými informáciami pre prijatie rozhodnutia o uplatnení finančnej opravy, bude členský štát pozvaný na vypočutie Európskou komisiou. V prípade, že členský štát a Európska komisia dospeje v rámci vypočutia k vzájomnej dohode, finančné prostriedky uvoľnené z uplatnenej finančnej opravy (nezrovnalosti s finančným dopadom na rozpočet EÚ) môžu byť opätovne použité do 31. decembra 2023 na príslušný program v súlade s podmienkami čl. 143 ods. 3 a 4 nariadenia Európskeho parlamentu a Rady (EÚ) č. 1303/2013. 
Európska komisia príjme rozhodnutie k finančnej oprave v lehote do 6 mesiacov, ktorá začne plynúť 
•	odo dňa uskutočneného vypočutia členského štátu alebo
•	dva mesiace od dátumu písomného pozvania členského štátu na vypočutie v prípade, ak sa vypočutie neuskutoční. 
Podrobnosti pre určovanie a uplatňovanie finančných opráv sú upravené v metodickom usmernení Ministerstva financií SR č. 2/2015-U k nezrovnalostiam a finančným opravám v rámci finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 v platnom znení.“
33.	Kapitola 8.2.1 Finančné opravy vykonané Slovenskou republikou sa upravuje takto:
„V súlade s postupom podľa čl. 143 nariadenia Európskeho parlamentu a Rady (EÚ) č. 1303/2013 finančné opravy z individuálnych alebo systémových nezrovnalostí zistených Slovenskou republikou v projektoch alebo programoch pozostávajú zo zrušenia celého príspevku na program alebo jeho časti. Členský štát vezme do úvahy povahu a závažnosť zistených nezrovnalostí a finančnú stratu spôsobenú fondom EÚ a uplatní primeranú finančnú opravu. Zdroje z fondov EÚ uvoľnené na základe uplatnenia finančnej opravy Slovenskou republikou je možné opätovne použiť v rámci príslušného programu do 31. decembra 2023 v súlade s čl. 143 ods. 3 a 4 nariadenia Európskeho parlamentu a Rady (EÚ) č. 1303/2013. V prípade zistenia systémovej nezrovnalosti je členský štát v súlade s čl. 143 ods. 1 nariadenia Európskeho parlamentu a Rady (EÚ) č. 1303/2013 povinný rozšíriť svoje preskúmanie aj na výdavky / projekty dotknuté systémovou nezrovnalosťou. Finančná oprava je prostredníctvom nezrovnalosti zaznamenaná v ITMS a ISUF, resp. v účtovníctve certifikačného orgánu v účtovnom roku, v ktorom sa o zrušení celého príspevku na program alebo jeho časti rozhodlo. 
Finančné opravy v súvislosti s individuálnymi alebo systémovými nezrovnalosťami sa uplatnia v sume prostriedkov EÚ a pomerne všetkých ostatných zdrojov financovania zodpovedajúcich výške nezrovnalosti v rámci nasledovnej žiadosti o platbu na Európsku komisiu / účtov. Ak nie je možné odpočítanie prostriedkov zodpovedajúcich výške finančnej opravy od nasledovnej žiadosti o platbu na Európsku komisiu (napr. splatná suma prevyšuje výšku sumy uvedenej v nasledovnej žiadosti o platbu), vrátenie týchto finančných prostriedkov uskutoční certifikačný orgán spätným prevodom Európskej komisii.
V súlade s § 40 ods. 1 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov / § 21 ods. 1 zákona č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov finančnú opravu môže vykonať riadiaci orgán, certifikačný orgán alebo orgán auditu pred ukončením programu.
Vykonanie finančných opráv v súvislosti s individuálnymi alebo systémovými nezrovnalosťami v rámci žiadosti o platbu na Európsku komisiu / účtov zabezpečuje certifikačný orgán dvoma spôsobmi:
•	stiahnutím príspevku alebo jeho časti z výkazu výdavkov v nasledujúcej žiadosti o platbu na Európsku komisiu / účtov okamžite, bez ohľadu nato, kedy je ukončený proces vysporiadania / vymáhania a kedy zodpovedajúce neoprávnené výdavky boli vysporiadané v prospech mimorozpočtového účtu certifikačného orgánu alebo
•	odpočítaním príspevku alebo jeho časti z výkazu výdavkov v nasledujúcej žiadosti o platbu na Európsku komisiu / účtov až po ukončení procesu vysporiadania / vymáhania, tzn. následným odpočítaním po ich pripísaní na príslušný mimorozpočtový účet certifikačného orgánu.
V prípade, ak výdavky projektu nemôžu byť certifikované ako oprávnené výdavky financované z rozpočtu EÚ na základe oznámenia o nezrovnalosti potom, ako boli dotknuté výdavky schválené v súhrnnej žiadosti o platbu / mimoriadnej súhrnnej žiadosti o platbu a uhradené zdroje EÚ na príjmový účet platobnej jednotky / prijímateľa, v súlade s čl. 143 ods. 4 nariadenia Európskeho parlamentu a Rady (EÚ) č. 1303/2013 sa pristupuje k zníženiu nenávratného finančného príspevku, keďže príspevok zrušený v súvislosti s individuálnou nezrovnalosťou / systémovou nezrovnalosťou nemožno opätovne použiť na operáciu (projekt), ktorá bola predmetom opravy. 
Na účely správneho zaradenia finančných opráv do účtov podľa požiadaviek čl. 137 ods. 1 písm. b) nariadenia Európskeho parlamentu a Rady (EÚ) č. 1303/2013 a vykonávacieho nariadenia Komisie (EÚ) č. 1011/2014 stanovujúci vzor účtov, ak bola nezrovnalosť zistená na základe auditu Európskej komisie alebo vyšetrovania Európskeho úradu pre boj proti podvodom alebo Európskeho dvora audítorov, v správe o zistenej nezrovnalosti riadiaci orgán uvedie Európsku komisiu, Európsky úrad pre boj proti podvodom alebo Európsky dvor audítorov ako inštitúciu (alebo orgán), ktorá zistila nezrovnalosť.
V prípade zistenia nedostatku, resp. nezrovnalosti s následkom finančnej opravy orgánom auditu, ktorú má certifikačný orgán stiahnuť v účtoch, je schválená správa o zistenej nezrovnalosti predložená certifikačnému orgánu najneskôr v termíne do 30. novembra nasledujúceho po skončení účtovného roku.
Pri ukončení finančných nástrojov, ak prijímateľ nezabezpečil použitie prostriedkov EÚ a štátneho rozpočtu na spolufinancovanie na účel pomoci definovaný v zmluve o financovaní do 31. decembra 2023, certifikačný orgán vykoná na základe dokumentov predložených riadiacim orgánom opravu výkazu výdavkov zodpovedajúcim spôsobom.“
34.	Kapitola 8.2.2 Finančné opravy vykonané Európskou komisiou sa upravuje takto:
Text vo štvrtom odseku sa upravuje nasledovne:
„V tejto súvislosti certifikačný orgán neodpočíta predmetnú sumu finančnej opravy z nasledovnej žiadosti o platbu na Európsku komisiu, ale vrátenie tejto sumy príspevku z EÚ sa uskutoční spätným prevodom Európskej komisii v lehote splatnosti 2 mesiacov odo dňa vystavenia platobného príkazu Európskou komisiou. Každá vrátená suma sa prevádza Európskej komisii vrátane úrokov z omeškania. Úroková sadzba pre úrok z omeškania je stanovená úrokovou mierou Európskej centrálnej banky pre jej hlavné refinančné operácie určenou v prvý pracovný deň mesiaca, kedy sa mala dlžná suma vrátiť, vrátane 1,5 % penalizačnej sadzby.“
35.	Kapitola 8.3 Vysporiadanie finančných vzťahov na národnej úrovni sa mení takto:
„Vo všeobecnosti sa vysporiadanie nezrovnalostí vykonáva voči rozpočtu EÚ podľa podmienok stanovených legislatívou EÚ a vysporiadanie nezrovnalostí na národnej úrovni sa vykonáva v súlade s § 40 až 41 a 45 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. 
Vysporiadanie nezrovnalostí na národnej úrovni sa vykonáva:
a)	vzájomným započítaním pohľadávky z príspevku voči pohľadávke prijímateľa na poskytnutie príspevku alebo jeho časti;
b)	vzájomným započítaním pohľadávky z rozhodnutia voči pohľadávke prijímateľa na poskytnutie príspevku alebo jeho časti alebo
c)	vrátením príspevku alebo jeho časti, ak sa nevykoná vzájomné započítanie pohľadávok.
Riadiaci orgán môže uzavrieť s prijímateľom dohodu o splátkach a dohodu o odklade plnenia podľa postupov a za splnenia podmienok ustanovených v § 45 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. Osobitný režim vysporiadania finančných vzťahov je pre riadiaci orgán stanovený v § 41 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov pri zistení porušenia pravidiel a postupov verejného obstarávania. 
Ak subjekt spôsobil nezrovnalosť, ktorá je zároveň porušením finančnej disciplíny, a to: 
•	poskytnutie alebo použitie verejných prostriedkov nad rámec oprávnenia, ktorým dôjde k vyššiemu čerpaniu verejných prostriedkov;
•	neodvedenie prostriedkov subjektu verejnej správy v ustanovenej alebo určenej lehote a rozsahu;
•	neodvedenie výnosu z verejných prostriedkov do rozpočtu subjektu verejnej správy podľa tohto alebo osobitného zákona
a zároveň sám zistí nezrovnalosť, ktorá je súčasne porušením finančnej disciplíny alebo sa nezrovnalosť, ktorá je zároveň porušením finančnej disciplíny zistí pri výkone následnej finančnej kontroly / vládneho auditu / inej kontroly a protiprávny stav je odstránený do dňa skončenia kontroly / vládneho auditu v súlade s § 31 ods. 4 zákona č. 523/2004 Z. z. o rozpočtových pravidlách verejnej správy osobitnými postupmi podľa poslednej vety § 42 ods. 7 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov do dňa skončenia kontroly alebo vnútorného auditu, najneskôr do začatia vládneho auditu, správne konanie sa nezačne.
Ak ide o porušenie finančnej disciplíny, odvod, penále a pokutu za porušenie finančnej disciplíny pri nakladaní s finančnými prostriedkami štátneho rozpočtu a s finančnými prostriedkami EÚ ukladá a vymáha Úrad vládneho auditu, prípadne Ministerstvo financií SR v súlade s § 31 zákona č. 523/2004 Z. z. o rozpočtových pravidlách verejnej správy.
Subjekt, ktorý porušil finančnú disciplínu, je povinný vrátiť finančné prostriedky EÚ a finančné prostriedky štátneho rozpočtu na spolufinancovanie podľa § 42 ods. 8 a 9 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, ak ide odvod za porušenie finančnej disciplíny, pre ktorý rozhodnutie nadobudlo právoplatnosť od 1. januára 2015. 
Pre finančné prostriedky s označením kódu zdroja "pro-rata" sa uplatní postup pre vrátenie finančných prostriedkov štátneho rozpočtu na spolufinancovanie primerane.
Vysporiadanie finančných vzťahov po vykonaní finančnej opravy voči riadiacemu orgánu, sprostredkovateľskému orgánu, certifikačnému orgánu alebo orgánu auditu sa finančná oprava vykoná viazaním podľa § 18 zákona č. 523/2004 Z. z. o rozpočtových pravidlách verejnej správy.
V dôsledku finančnej opravy vykonanej Slovenskou republikou alebo Európskou komisiou Ministerstvo financií SR rozhodne o viazaní rozpočtových prostriedkov v rozpočte kapitoly, ktorú tvorí rozpočet ministerstva ako subjektu, ktorý nezrovnalosť spôsobil alebo ktorý pôvodne poskytol finančné prostriedky dlžníkovi v rámci implementácie programu. Viazanie rozpočtových prostriedkov vykoná Ministerstvo financií SR rozpočtovým opatrením v súlade s § 18 zákona č. 523/2004 Z. z. o rozpočtových pravidlách verejnej správy.
V rámci implementácie finančných nástrojov sú pravidlá vrátenia príspevku na finančný nástroj a vysporiadanie finančných vzťahov upravené v rámci ustanovení § 19 až 21 zákona č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov. Ak vznikne nezrovnalosť na úrovni finančného sprostredkovateľa alebo konečného prijímateľa, finančná oprava sa vykoná u prijímateľa. Prijímateľ následne vymáha tieto prostriedky od finančného sprostredkovateľa v súlade so zmluvou s finančným sprostredkovateľom podľa § 16 zákona č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov alebo od konečného prijímateľa v súlade so zmluvou uzatvorenou podľa § 17 zákona č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov. Výška finančnej opravy u prijímateľa sa určí primerane podľa § 20 ods. 3 a 4 zákona č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov.“
36.	Kapitola 9.2 Účtovníctvo prijímateľa a partnera sa upravuje takto:
Text prvého odseku sa upravuje nasledovne: 
„Prijímateľ a partner postupujú pri vedení účtovníctva v súlade s § 39 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. V rámci implementácie finančných nástrojov prijímateľ (s výnimkou prijímateľa so sídlom mimo územia Slovenskej republiky), finančný sprostredkovateľ a konečný prijímateľ postupujú pri vedení účtovníctva v súlade s ustanovením § 23 zákona č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov. Prijímateľ alebo partner so sídlom mimo územia Slovenskej republiky postupuje pri vedení účtovníctva podľa právneho poriadku štátu, na území ktorého má sídlo alebo miesto podnikania.“.
37.	Kapitola 12 Monitorovanie a elektronická výmena informácií sa upravuje takto:
Na koniec kapitoly sa dopĺňajú posledné dva odseky v nasledovnom znení:
„Pre všetky ustanovenia, povinnosti a postupy stanovené v platnom znení Systému finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020, ktoré predpokladajú použitie ITMS po 31. decembri 2015, pričom príslušná funkcionalita ešte nie je v rámci ITMS v plnom rozsahu zabezpečená, platí, že aj po tomto termíne sa uplatňuje obdobný postup ako do 31. decembra 2015. Po spustení príslušných funkcionalít ITMS je zodpovedný subjekt povinný dodatočne zaevidovať príslušné dokumenty v jednotlivých moduloch ITMS.
Vzhľadom na skutočnosť, že úpravy ITMS sa pri aktualizácii metodických dokumentov uskutočňujú s určitým časovým oneskorením, môže dôjsť k obsahovým odlišnostiam medzi Systémom finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 a ITMS (predovšetkým v prípade formulárov podľa príloh tohto materiálu). V takom prípade, do času zabezpečenia súladu ITMS s ostatnou platnou verziou Systému finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020, je relevantná ITMS verzia.“.
38.	Aktualizuje sa kapitola 13 Zoznam príloh.
Aktualizuje sa príloha 4.
Vypúšťa príloha 7 až 7d, príloha 11.
Dopĺňa sa príloha 7 Mandát na INKASO v SEPA.
39.	Kapitola 14 Zoznam odkazov sa upravuje takto:
Vypúšťa sa poznámka 2, 28, 33, 34, 35. V nadväznosti na túto úpravu nedochádza k prečíslovaniu nasledovných odkazov.
40.	Príloha 1a Žiadosť o platbu sa upravuje takto:
-	časť A, sekcia „A.4 Identifikácia prijímateľa / hlavného prijímateľa1“ a „A.5 Identifikácia partnera“ – vypúšťa sa riadok „SWIFT kód“;
-	časť A – A1 (Zoznam deklarovaných výdavkov), sekcia „Zoznam nárokovaných finančných prostriedkov / deklarovaných výdavkov“ – mení sa názov stĺpca (12) z „Kód investičnej akcie“ na „Kód investičnej akcie platobnej jednotky“ a dopĺňa sa nový stĺpec (13) „Kód investičnej akcie prijímateľa“. V nadväznosti na uvedenú zmenu dochádza k prečíslovaniu nasledovných stĺpcov;
-	časť A – A2 (Zoznam deklarovaných výdavkov1), sekcia „Zoznam deklarovaných výdavkov“ – mení sa názov stĺpca (10) z „Kód investičnej akcie“ na „Kód investičnej akcie platobnej jednotky“ a dopĺňa sa nový stĺpec (11) „Kód investičnej akcie hlavného prijímateľa / partnera“. V nadväznosti na uvedenú zmenu dochádza k prečíslovaniu nasledovných stĺpcov;
-	časť B, riadok „Predloženie platobnej jednotke“ – vypúšťa sa odkaz na poznámku č. 1;
-	časť B – vypúšťa sa riadok „Predloženie certifikačnému orgánu“;
-	časť B – B1 (Zoznam deklarovaných výdavkov), sekcia „Zoznam nárokovaných finančných prostriedkov / deklarovaných výdavkov“ – mení sa názov stĺpca (12) z „Kód investičnej akcie“ na „Kód investičnej akcie platobnej jednotky“ a dopĺňa sa nový stĺpec (13) „Kód investičnej akcie prijímateľa“. V nadväznosti na uvedenú zmenu dochádza k prečíslovaniu nasledovných stĺpcov; 
-	časť B – B1 (Zoznam deklarovaných výdavkov) – prvostupňová kontrola1, sekcia „Zoznam deklarovaných výdavkov“ – mení sa názov stĺpca (10) z „Kód investičnej akcie“ na „Kód investičnej akcie platobnej jednotky“ a dopĺňa sa nový stĺpec (11) „Kód investičnej akcie hlavného prijímateľa / partnera“. V nadväznosti na uvedenú zmenu dochádza k prečíslovaniu nasledovných stĺpcov;
-	časť C – zo záhlavia sa vypúšťa odkaz na poznámku č. 1;
-	časť C, sekcia „C.1 Identifikácia žiadosti o platbu“ – mení sa názov riadku z „Žiadosť o platbu predkladaná za“ na „Žiadosť o platbu predkladaná za1“, mení sa názov riadku z „Názov prijímateľa“ na „Názov prijímateľa / hlavného prijímateľa2“, mení sa názov riadku z „IČO prijímateľa“ na „IČO prijímateľa / hlavného prijímateľa2“;
-	časť C, sekcia „C.2 Sumarizácia nárokovaných finančných prostriedkov / deklarovaných výdavkov schválených platobnou jednotkou k žiadosti o platbu č.“ – v stĺpci „zdroje“ sa premenováva riadok „SR“ na „ŠR (zdroj SK)“, dopĺňa sa nový riadok „ŠR (zdroj CZ / AT / HU)2“, mení sa názov riadku z „Zdroj pro-rata2“ na „Zdroj pro-rata3“;
-	časť C, sekcia „C.2 Sumarizácia nárokovaných finančných prostriedkov / deklarovaných výdavkov schválených platobnou jednotkou k žiadosti o platbu č.“ – vypúšťa sa riadok „Predloženie certifikačnému orgánu“
-	časť C – za poznámku č. 1 sa dopĺňa nová poznámka pod čiarou č. 2: „pri programoch Interreg V-A (programy cezhraničnej spolupráce cieľa Európska územná spolupráca).“ V nadväznosti uvedenú zmenu dochádza k prečíslovaniu nasledovnej poznámky z pôvodného č. 2 na č. 3.
41.	Príloha 1b Pokyny k vyplneniu formuláru žiadosť o platbu sa upravuje takto:
Bod 33 „Forma poskytnutia prostriedkov“ sa v druhom o upravuje nasledovne:
„Pre programy Interreg V-A (programy cezhraničnej spolupráce cieľa Európska územná spolupráca) pre subjekty mimo územia Slovenskej republiky zabezpečuje platobná jednotka prevod finančných prostriedkov vždy formou bankového transferu, a to platí aj pre štátne rozpočtové organizácie.“. 
Vypúšťa sa bod 36 „Kód SWIFT“. V nadväznosti na uvedenú zmenu dochádza k prečíslovaniu nasledovných bodov.
Časť A – A1 (Zoznam deklarovaných výdavkov), sekcia „Zoznam nárokovaných finančných prostriedkov / deklarovaných výdavkov“, pôvodný bod 84 „Stĺpec (12) „Kód investičnej akcie“ sa mení nasledovne:
„Stĺpec (12) "Kód investičnej akcie platobnej jednotky": Štátne rozpočtové organizácie uvádzajú pri kapitálových výdavkoch kód investičnej akcie platobnej jednotky. Ostatné subjekty predmetnú časť nevypĺňajú.“ 
Časť A – A1 (Zoznam deklarovaných výdavkov), sekcia „Zoznam nárokovaných finančných prostriedkov / deklarovaných výdavkov“, za pôvodný bod 84 „Stĺpec (12) „Kód investičnej akcie“ sa dopĺňa nový bod:
„Stĺpec (13) "Kód investičnej akcie prijímateľa": Štátne rozpočtové organizácie uvádzajú pri kapitálových výdavkoch kód investičnej akcie prijímateľa. Ostatné subjekty predmetnú časť nevypĺňajú.“
V nadväznosti na uvedenú zmenu dochádza k prečíslovaniu nasledovných bodov, ako aj relevantných odkazov na jednotlivé stĺpce.
Časť A – A2 (Zoznam deklarovaných výdavkov1), sekcia „Zoznam deklarovaných výdavkov“, pôvodný bod 113 „Stĺpec (10) „Kód investičnej akcie“ sa mení nasledovne:
„Stĺpec (10) "Kód investičnej akcie platobnej jednotky": Hlavný prijímatelia zo Slovenskej republiky / partneri zo Slovenskej republiky – štátne rozpočtové organizácie uvádzajú pri kapitálových výdavkoch kód investičnej akcie platobnej jednotky. Ostatné subjekty zo slovenskej republiky a subjekty mimo územia Slovenskej republiky predmetnú časť nevypĺňajú.“ 
Časť A – A2 (Zoznam deklarovaných výdavkov1), sekcia „Zoznam deklarovaných výdavkov“, za pôvodný bod 113 „Stĺpec (10) „Kód investičnej akcie“ sa dopĺňa nový bod:
„Stĺpec (11) "Kód investičnej akcie hlavného prijímateľa / partnera": Hlavný prijímatelia zo Slovenskej republiky / partneri zo Slovenskej republiky – štátne rozpočtové organizácie uvádzajú pri kapitálových výdavkoch kód investičnej akcie hlavného prijímateľa zo Slovenskej republiky / partnera zo Slovenskej republiky. Ostatné subjekty zo slovenskej republiky a subjekty mimo územia Slovenskej republiky predmetnú časť nevypĺňajú.“
V nadväznosti na uvedenú zmenu dochádza k prečíslovaniu nasledovných bodov, ako aj relevantných odkazov na jednotlivé stĺpce.
Bod 139 „Predloženie platobnej jednotke“ sa o mení nasledovne:
„Predloženie platobnej jednotke: Dátum sa vypĺňa automaticky ITMS po odoslaní žiadosti o platbu riadiacim orgánom / sprostredkovateľským orgánom platobnej jednotke. V prípade vrátenia žiadosti o platbu z platobnej jednotky a jej opätovného schválenia a predloženia platobnej jednotke, informačný systém ITMS vygeneruje nové pole "Predloženie platobnej jednotke", v ktorom sa uvedie aktuálny dátum jej predloženia.“. 
Bod 140 „Predloženie certifikačnému orgánu1“ sa vypúšťa. V nadväznosti na uvedenú zmenu dochádza k prečíslovaniu nasledovných bodov.
Časť B – B1 (Zoznam deklarovaných výdavkov), sekcia „Zoznam nárokovaných finančných prostriedkov / deklarovaných výdavkov“, pôvodný bod 162 „Stĺpec (12) „Kód investičnej akcie“ sa mení nasledovne:
„Stĺpec (12) "Kód investičnej akcie platobnej jednotky": Vypĺňa sa automaticky na základe údajov uvedených prijímateľom v časti A – A1 (Zoznam deklarovaných výdavkov).“ 
Časť B – B1 (Zoznam deklarovaných výdavkov), sekcia „Zoznam nárokovaných finančných prostriedkov / deklarovaných výdavkov“, za pôvodný bod 162 „Stĺpec (12) „Kód investičnej akcie“ sa dopĺňa nový bod:
„Stĺpec (13) "Kód investičnej akcie prijímateľa": Vypĺňa sa automaticky na základe údajov uvedených prijímateľom v časti A – A1 (Zoznam deklarovaných výdavkov)
V nadväznosti na uvedenú zmenu dochádza k prečíslovaniu nasledovných bodov, ako aj relevantných odkazov na jednotlivé stĺpce.
Časť B – B2 (Zoznam deklarovaných výdavkov1), sekcia „Zoznam deklarovaných výdavkov“, pôvodný bod 188 „Stĺpec (10) „Kód investičnej akcie“ sa mení nasledovne:
„Stĺpec (10) "Kód investičnej akcie platobnej jednotky": Vypĺňa sa automaticky na základe údajov uvedených hlavným prijímateľom / partnerom v časti A – A2 (Zoznam deklarovaných výdavkov).“
Časť B – B2 (Zoznam deklarovaných výdavkov1), sekcia „Zoznam deklarovaných výdavkov“, za pôvodný bod 188 „Stĺpec (10) „Kód investičnej akcie“ sa dopĺňa nový bod:
„Stĺpec (11) "Kód investičnej akcie hlavného prijímateľa / partnera": Vypĺňa sa automaticky na základe údajov uvedených hlavným prijímateľom / partnerom v časti A – A2 (Zoznam deklarovaných výdavkov).“
V nadväznosti na uvedenú zmenu dochádza k prečíslovaniu nasledovných bodov, ako aj relevantných odkazov na jednotlivé stĺpce.
Časť C sa mení nasledovne:
„Časť C vypĺňa platobná jednotka po ukončení kontroly žiadosti o platbu v zmysle zákona č. 357/2015 Z. z. a po overení súladu žiadosti o platbu s rozpočtovým limitom pre danú prioritnú os.“.
Časť C, sekcia „C.1 Identifikácia žiadosti o platbu“, pôvodný bod 220 „Žiadosť o platbu predkladaná za“ sa mení nasledovne:
„Žiadosť o platbu predkladaná za: Vypĺňa sa automaticky. Pri programoch Interreg V-A (programy cezhraničnej spolupráce cieľa Európska územná spolupráca) sa uvedené pole nevypĺňa.“.
Časť C, sekcia „C.1 Identifikácia žiadosti o platbu“, pôvodný bod 221 „Názov prijímateľa“ sa mení nasledovne:
„Názov prijímateľa / hlavného prijímateľa1: Vypĺňa sa automaticky.“.
Časť C, sekcia „C.1 Identifikácia žiadosti o platbu“, pôvodný bod 222 „IČO prijímateľa“ sa mení nasledovne:
„IČO prijímateľa / hlavného prijímateľa1: Vypĺňa sa automaticky.“.
Časť C, sekcia „C.1 Identifikácia žiadosti o platbu“ sa vypúšťa pôvodný bod 223 „Predloženie certifikačnému orgánu: Dátum sa vypĺňa automaticky ITMS po schválení žiadosti o platbu a jej predložení certifikačnému orgánu v súhrnnej žiadosti o platbu. V prípade vrátenia žiadosti o platbu z certifikačného orgánu a jej opätovného zaradenia do mimoriadnej súhrnnej žiadosti o platbu informačný systém ITMS vygeneruje nové pole "Predloženie certifikačnému orgánu", v ktorom sa uvedie aktuálny dátum jej predloženia certifikačnému orgánu v mimoriadnej súhrnnej žiadosti o platbu.“.
42.	Príloha 2a Súhrnná žiadosť o platbu / Mimoriadna súhrnná žiadosť o platbu sa upravuje takto:
-	sekcia „1 Všeobecná časť“ – mení sa názov riadku z „Platobná jednotka / riadiaci orgán1“ na „Platobná jednotka“;
-	sekcia „1 Všeobecná časť“ – do riadku „Fond, za ktorý sa súhrnná žiadosť o platbu / mimoriadna súhrnná žiadosť o platbu predkladá“ – mení sa názov riadku z „Iniciatíva pre zamestnanosť mladých“ na „Iniciatíva pre zamestnanosť mladých ľudí“, dopĺňa sa riadok „Európsky sociálny fond / Iniciatíva pre zamestnanosť mladých ľudí“;
-	sekcia „2 Finančná identifkácia2“– vypúšťa sa riadok „SWIFT kód“.
-	sekcia 3 mení sa názov na „3 Celková deklarovaná suma“;
-	sekcia 4 mení sa názov na „4 Členenie celkovej sumy žiadanej na schválenie“ a názov stĺpca (1) na „Suma celkových oprávnených výdavkov predložených na schválenie“;
-	sekcia „4 Členenie celkovej žiadanej sumy na preplatenie, riadok „spolufinancovanie EÚ“, stĺpec „Členenie na“ – mení sa názov riadku „Iniciatíva pre zamestnanosť mladých“ na „Zdroj EÚ (Iniciatíva pre zamestnanosť mladých ľudí – osobitná alokácia“, vypúšťa sa riadok „Spolu za finančné nástroje“, mení sa názov riadku z „Vyplatené do finančného nástroja“ na „Zdroj EÚ (finančné nástroje – vyplatené do finančného nástroja“ a dopĺňa členenie na „Menej rozvinutý región“ a „Viac rozvinutý región“, zároveň sa mení názov riadku z „Vyplatené prijímateľovi“ na „Zdroj EÚ (finančné nástroje – vyplatené prijímateľovi“ a dopĺňa sa členenie na „Menej rozvinutý región“ a „Viac rozvinutý región“;
-	sekcia „4 Členenie celkovej žiadanej sumy na preplatenie, riadok „národné spolufinancovanie“, stĺpec „Členenie na“ – mení sa názov riadku „Zdroj pro-rata“ na „Zdroj ŠR (zdroj pro-rata)“ a dopĺňa sa riadok „Menej rozvinutý región“ a riadok „Viac rozvinutý región“, riadky „Spolu za finančné nástroje“ vyplatené do finančného nástroja“ a „Vyplatené prijímateľovi“ sa nahrádzajú riadkami „Národné verejné zdroje (finančné nástroje – vyplatené do finančného nástroja“ v členení na „Menej rozvinutý región“ a „Viac rozvinutý región“, „Národné verejné zdroje (finančné nástroje – vyplatené prijímateľovi“ v členení na „Menej rozvinutý región“ a „Viac rozvinutý región“, „Národné súkromné zdroje (finančné nástroje – vyplatené do finančného nástroja“ v členení na „Menej rozvinutý región“ a „Viac rozvinutý región“, „Národné súkromné zdroje (finančné nástroje – vyplatené do prijímateľovi“ v členení na „Menej rozvinutý región“ a „Viac rozvinutý región“;
-	sekcia „6 Čestné vyhlásenie“ – v nadväznosti na zmenu zákona č. 357/2015 Z. z. o finančnej kontrole a audite a o zmene a doplnení niektorých zákonov sa upravuje bod 3;
-	vypúšťa sa poznámka pod čiarou č. 2.
43.	Príloha 2b Čiastkový výkaz výdavkov sa upravuje v nadväznosti na zmeny vykonané v prílohe 2a Súhrnná žiadosť o platbu / Mimoriadna súhrnná žiadosť o platbu.
44.	Príloha 2c Pokyny k vyplneniu súhrnnej žiadosti o platbu / mimoriadnej súhrnnej žiadosti o platbu sa upravuje v nadväznosti na zmeny vykonané v prílohe 2a Súhrnná žiadosť o platbu / Mimoriadna súhrnná žiadosť o platbu.